title: Penna Tervo

text: Tervo kuoli auto-onnettomuudessa Tuusulassa kesken ministeri- ja kansanedustajakautensa. Ministeriä Riihimäeltä Helsinkiin kovalla vauhdilla kuljettanut valtioneuvoston suuri Chevrolet-henkilöauto alkoi heittelehtiä jäisellä tiellä, jolloin vastaan tullut auto törmäsi sen vasempaan takakulmaan. Kaikki autossa olleet putosivat auki sinkoutuneista ovista maantielle, ja pahimmat vammat saanut Tervo kuoli tajuihinsa tulematta matkalla sairaalaan. Onnettomuus oli eräiden salaliittoteorioiden mukaan Neuvostoliiton salaisen poliisin KGB:n järjestämä, ja sen toteuttajaksi on väitetty muun muassa Bodominjärven murhiin liitettyä Hans Assmannia. Onnettomuutta koskeneen arkiston avautuminen alkuvuodesta 2006 ei millään tavalla tukenut murhateorioita.


title: Penna Tervo

text: Tervon on väitetty loikanneen Fagerholmin joukoista Kekkosen leiriin vuoden 1956 presidentinvaalin viimeisellä kierroksella, mutta esimerkiksi Tervon läheiset kiistävät väitteen.


title: Penna Tervo

text: Hän oli vuodesta 1948 lähes ministeriaikaansa "Suomen Sosialidemokraatti" -lehden päätoimittaja ja järjestötoiminnassa TUL:n puheenjohtaja vuosina 1955–1956.


title: Megatech

text: Megatech on indonesialainen yritys, joka tuli tunnetuksi hankkimistaan erilaisista ns. superautojen valmistajista. 1990-luvulla Megatechin omistajiin kuului Indonesian silloisen johtajan, Suharton poika, Tommy Suharto, oikealta nimeltään "Hutomo Mandala Putra".


title: Megatech

text: Vuonna 1994 Megatech hankki omistukseensa Lamborghini-automerkin ja sen tehtaan 40 miljoonalla dollarilla, mutta myöhemmin taloudellisten vaikeuksien saattamana vuonna 1998 myi sen Volkswagen-konsernille.


title: Megatech

text: Megatech osti myös yhdysvaltalaisen Vector-superautovalmistajan ja myi sen myöhemmin yrityksen toimivalle johdolle.


title: Tony Martin (näyttelijä-laulaja)

text: Tony Martin (oik. Alvin Morris, 25. joulukuuta 1913 San Francisco – 27. heinäkuuta 2012 Los Angeles) oli yhdysvaltalainen näyttelijä ja laulaja. 1950-luvulla hänellä oli oma televisioshow’nsa "The Tony Martin Show". Hänellä on urastaan peräti neljä tähteä Hollywood Walk of Famella.


title: Tony Martin (näyttelijä-laulaja)

text: Martin avioitui kanssanäyttelijänsä Alice Fayen kanssa vuonna 1937, mutta liitto päättyi eroon vuonna 1940. Vuodesta 1948 lähtien Martin oli naimisissa Cyd Charissen kanssa tämän kuolemaan kesäkuussa 2008 saakka.


title: Chumash

text: Chumash voi tarkoittaa seuraavia:


title: Stahanovilaisuus

text: Stahanovilaisuus oli Neuvostoliitossa Stalinin kaudella 1930-luvulla luotu työjärjestelmä, joka sai nimensä Ukrainan SNT:n Luhanskin alueen Kadijivkassa työskennelleen kaivosmiehen Aleksei Stahanovin mukaan. Järjestelmän avulla pyrittiin nostamaan työtehoa maassa. Stahanov oli mallityöläinen ja työn sankari, joka ylitti moninkertaisesti suunnitelmissa esitetyt työläisten työtavoitteet. Stahanovilaisia työläisiä esiteltiin propagandassa laajasti esikuvina muille työläisille.


title: Stahanovilaisuus

text: Stahanovilaisuuden juuret juontavat toisen viisivuotissuunnitelman ajoille, vuoteen 1935. Opin nimikkosankarin kerrottiin kaivaneen 102 tonnia hiiltä alle kuudessa tunnissa, mikä ylitti hänen kiintiönsä neljätoistakertaisesti. Kuitenkin hän jäi vain pioneeriksi, sillä uusia sankarityöläisiä ponnahti ilmoille tuon tuosta. Esimerkiksi 1. helmikuuta 1936 ilmoitettiin, että Nikita Izotov olisi louhinut jopa 607 tonnia hiiltä yhden työvuoron aikana.


title: Stahanovilaisuus

text: Puolueen tukema ja johtama stahanovilaisliike levisi nopeasti koko maan talouteen, ei vain kaivoksiin. Esimerkiksi autoteollisuuden alalla neuvostopropaganda nosti työn sankariksi Aleksandr Usyginin ja kenkäteollisuudessa Nikolai Smetaninin. Maataloudessa rajoja rikkoivat ”ensimmäinen traktoria käyttävä nainen” Paša Angelina ja toverit Borin ja Demtšenko.


title: Hikaru Utada

text: Hikaru Utada (, oik. 宇多田光, s. 19. tammikuuta 1983 New York) on japanilainen laulaja ja yksi maansa menestyneimpiä artisteja. Hänen debyyttialbuminsa "First Love" on Japanin myydyin levy. Hänet tunnetaan myös nimillä Utada, jota hän käyttää englanninkielisessä tuotannossaan, ja Hikki, joka on hänen lempinimensä.


title: Hikaru Utada

text: Utada on tehnyt yhteistyötä muun muassa Squaresoftin kanssa videopeleissä "Kingdom Hearts" ja "Kingdom Hearts II". "Kingdom Heartsin" teemakappale on nimeltään ”Hikari” ja jatko-osan teemakappale on ”Passion”. Englanninkieliset versiot näistä kappaleista ovat ”Simple and Clean” ja ”Sanctuary”.


title: Hikaru Utada

text: Utada kasvoi sekä New Yorkissa että Tokiossa ja on kaksikielinen. Hänen molemmat vanhempansa ovat työskennelleet musiikkialalla. Hänen isänsä Teruzane Utada on tuottaja, ja hänen äitinsä Junko Utada oli kuuluisa enka-laulaja 1970-luvulla (artistinimellä Keiko Fuji).


title: Hikaru Utada

text: Utada ei alun perin halunnut uraa musiikin parissa, koska hän näki kuinka hektistä hänen vanhempiensa elämä oli ja kuinka paljon he joutuivat uhraamaan musiikin vuoksi. Hän joutui usein myös nukkumaan sohvalla vanhempiensa levytysstudiolla. Hikarun ollessa kymmenvuotias vanhemmat kysyivät häneltä, osaisiko hän kirjoittaa laulun. Hän yritti ja seurauksena syntyi laulu nimeltä ”I’ll Be Stronger”. Saman ikäisenä hän myös lauloi pieniä osia vanhempiensa musiikkiprojektissa U3:ssa.


title: Laurilan rautatieasema

text: Laurilan rautatieasema () on Suomen rataverkon liikennepaikka Keminmaan kunnan keskustaajamassa Laurilassa Kemin pohjoispuolella. Laurila on risteysasema, jossa Oulun ja Tornion välisestä rautatiestä erkanee rataosa Rovaniemelle ja Kelloselkään. Liikennepaikalla ei ole lipunmyyntiä, matkustajapalvelua eikä tavaraliikennettä, vaan se toimii ainoastaan risteysasemana sekä junakohtauspaikkana. Liikenteenohjaus hoidetaan keskitetysti kaukokäytöllä Oulusta käsin. Laurilan asemarakennukset purettiin 1990-luvun alussa.


title: Laurilan rautatieasema

text: Laurilan asemalla on käytössä pääraiteen lisäksi yksi sivuraide junakohtauksia varten. Tämän lisäksi liikennepaikalla on sivuraide, jota käytetään lähinnä ratatyökoneiden väistöraiteena. Rataosat Tornion ja Rovaniemen suuntiin erkanevat ratapihan länsipäässä.


title: Laurilan rautatieasema

text: Laurilan liikennepaikalla on ollut käytössä kaikkiaan kolme asemarakennusta. Niistä vanhin rakennettiin Bruno Granholmin suunnitelmien mukaan rautatien rakentamisen yhteydessä vuonna 1903, ja se oli tyypin III platformskjul. Rakennus tuhoutui myöhemmin tulipalossa.


title: Laurilan rautatieasema

text: Laurilan toinen asemarakennus oli ensimmäistä pientä laiturirakennusta suurempi asemarakennus. Se rakennettiin palvelemaan kasvanutta liikennetarvetta, kun Laurilasta tuli Rovaniemen radan valmistuessa risteysasema. Puisen asemarakennuksen suunnitteli Thure Hellström, ja se noudatteli samaa tyyliä kuin Koivun asemarakennus. Rakennus tuhoutui sodassa.


title: Laurilan rautatieasema

text: Laurilan viimeiseksi varsinaiseksi asemarakennukseksi rakennettiin sotien jälkeen uusi, pelkistetty asemarakennus vanhojen piirustusten pohjalta. Asemarakennus noudatteli samaa tyyliä kuin muutkin Laurilan–Rovaniemen radan uudelleenrakennetut asemat. Rakennus ja siihen kuulunut makasiini purettiin 1990-luvun alussa.


title: Laurilan rautatieasema

text: Nykyisin asemalla on asemarakennuksena tiilinen laitetila, joka sijaitsee alkuperäiseen asemaan nähden radan vastakkaisella puolella ratapihan itäpäässä.


title: Magnitogorsk

text: Magnitogorsk () on kaivos- ja teollisuuskaupunki Uraljoen rannalla, Venäjän Tšeljabinskin alueella. Siellä sijaitsevat maan suurimmat rauta- ja terästehtaat. Vuonna 2012 kaupungissa oli 410 733 asukasta. Kaupunki perustettiin tyhjästä Stalinin ensimmäisen viisivuotissuunnitelman myötä vuonna 1929. Se on samanlainen sosialistinen mallikaupunki kuin 1940- ja 1950-luvuilla rakennetut Puolan Nowa Huta ja Itä-Saksan Eisenhüttenstadt.


title: Magnitogorsk

text: Alueella toimiva yhtiö Magnitogorski metallurgitšeski kombinat on yksi Venäjän suurimmista teräsyhtiöistä. Urheilussa menestystä on tuonut Venäjän jääkiekon pääsarjassa pelaava Metallurg Magnitogorsk.


title: Magnitogorsk

text: Magnitogorsk perustettiin paitsi taloudellisesta tarpeesta myös toimimaan propagandakaupunkina, jossa esitellään neuvostovallan saavutuksia. Alueen valtavat malmivarat mahdollistivat sen tehtaan kilpailun vastaavan kokoisten läntisten tehtaiden kanssa. Kaupunkia suunnittelemaan kutsuttiin saksalainen arkkitehti Ernst May (1886–1970).


title: Magnitogorsk

text: Uuden kaupungin suunnittelun malliksi otettiin Pittsburghin terästeollisuuskaupunki Pennsylvaniassa, Yhdysvalloissa. Kaupunkiin kaavailtiin pitkiä rivejä asuinkortteleista, jotka olisi erotettu tehdasalueesta vihervyöhykkeellä.


title: Magnitogorsk

text: Mayn saapuessa alueelle kaupungin rakentaminen oli jo aloitettu, ja suunnitelmaa piti muuttaa. Teollisuus tuli Uraljoen vasemmalle rannalle ja asutus oikealle. Tarkoituksena oli erottaa teollisuus ja asuminen toisistaan – kuitenkin niin, että työmatkat pysyisivät lyhyinä.


title: Magnitogorsk

text:
Uusi kaupunki oli ”sosialistinen” ja tarkoitettu ”sosialistiselle ihmiselle”. Kaupungin asukkaat asuisivat nykyaikaisissa asunnoissa ja tekisivät työtä uudenaikaisessa tuotantolaitoksessa, joka vastaisi myös työntekijöidensä lasten päivähoidosta. Vapaa-aikaa vietettäisiin joko kulttuurin tai urheilun parissa. Uuden kaupungin väestöksi siirrettiin syrjäkylien asukkaita, joilla ei ollut juurikaan kokemusta nykyaikaisista kaupungeista tai tehdastyöstä.
Koska Neuvostoliitosta ei vielä tuolloin löytynyt riittävästi asiantuntijoita hoitamaan näin valtavaa projektia, oli turvauduttava ulkomaalaisiin suunnittelijoihin. Vuonna 1937 kaikkien ulkomaalaisten käskettiin poistua, ja Magnitogorsk julistettiin suljetuksi kaupungiksi.


title: Magnitogorsk

text: Toisen maailmansodan aikana Magnitogorskilla oli merkittävä osa Neuvostoliiton sotaponnistuksissa. Väitetään, että kaikki puna-armeijan panssarivaunuissa käytetty teräs olisi valmistettu nimenomaan Magnitogorskissa. Sodan jälkeen terästeollisuustyöläisiä kunnioitettiin kaupunkiin pystytetyllä valtavalla sosialistista realismia edustavalla monumentilla.


title: Magnitogorsk

text: Stalinin valtakauden jälkeen kaupunki eli eräänlaista pysähtyneisyyden aikaa. On vaikeaa saada luotettavaa tietoa sen elämästä, sillä kaupunki oli suljettu kaikilta ulkomaalaisilta. Nikita Hruštšovin ja Leonid Brežnevin valtakausina 1950–1970-luvuilla kaupunkiin rakennettiin uusia neuvostotyylisiä lähiöitä. Asuntopulasta ei kuitenkaan päästy eroon, ja kulutustavaroista oli puutetta.


title: Magnitogorsk

text: 1980-luvun lopulla Mihail Gorbatšov aloitti perestroikaksi kutsutun Neuvostoliiton uudistamiseen tähdänneen ohjelman. Sen tuloksena Magnitogorskilta poistettiin suljetun kaupungin aseman vuonna 1989, ja kaupunki avattiin myös ulkomaalaisille vierailijoille. Neuvostoliiton hajottua vuonna 1991 Magnitogorsk on kokenut muun Venäjän lailla monia yhteiskunnallisia muutoksia.


title: Magnitogorsk

text: Magnitogorskia vaivaavat erilaiset ympäristöongelmat. Blacksmith Instituten mukaan se kuuluu maailman 25 saastuneimman kaupungin joukkoon. Lyijy ja raskasmetallit ovat saastuttaneet ilmaa ja maaperää aina 1930-luvulta lähtien. Paikallisen sairaalan tietojen mukaan vain yksi prosentti kaupungin lapsista on terveitä. Sanomalehti "Nezavisimaja gazeta" on kirjoituksissaan vuonna 1992 väittänyt, että 72 prosenttia lapsista on sairaita ja äideistä terveitä on vain 27 prosenttia.


title: Vakio (täsmennyssivu)

text: Vakio tarkoittaa seuraavia asioita ja henkilöitä:


title: Keisarillisen Japanin laivasto

text: Keisarillisen Japanin laivasto, "KJL" (Kyūjitai: 大日本帝國海軍 Shinjitai: 大日本帝国海軍 "" tai 日本海軍, "Nihon kaigun") oli keisarillisen Japanin merivoimat vuodesta 1869 vuoteen 1947, jolloin se hajotettiin uuden perustuslain myötä kansainvälisten jännitteiden ratkaisemiseksi.


title: Keisarillisen Japanin laivasto

text: KJL:n juuret juontavat kauas historiaan, muiden Aasian kansojen kanssa käytyihin kohtaamisiin ja aina varhaiselle keskiajalle. Japanin merivoimat kuitenkin taantui kahden vuosisadan aikana Edo-kaudella ja oli auttamattomasti jäljessä länsimaita kun Yhdysvallat vuonna 1854 pakottivat Japanin avaamaan ovensa kaupalle. Tämä johti lopulta Meiji-restauraatioon, raivokkaaseen modernisaatioon ja teollistumiseen yhdessä keisarin vallan nousun kanssa, jonka lopputuloksena KJL oli maailman kolmanneksi suurin laivasto vuonna 1920, ja ehkäpä modernein juuri toisen maailmansodan alussa. Laivaston menestyksekäs historia, joskus ylivoimaisia vihollisia vastaan (kuten Kiinan–Japanin sota ja Venäjän–Japanin sota), päättyi lähes täydelliseen tuhoon vuonna 1945 liittoutuneiden käsissä ja lopulta laivaston viralliseen lopettamiseen sodan loputtua.


title: Keisarillisen Japanin laivasto

text: Japanilla on pitkä historia laivoilla purjehtimisesta Aasian mantereelle, esimerkiksi sotilaiden kuljetukset Korean ja Japanin välillä, alkaen ainakin Kofun-kaudella 300-luvulla.


title: Keisarillisen Japanin laivasto

text: Vuonna 1281 Kublai-kaani yritti epäonnistuneesti valloittaa Japania. Seurauksena japanilaiset ”Wakō”-piraatit ryhtyivät aktiivisesti ryöväämään Kiinan valtakunnan rannikoita.


title: Keisarillisen Japanin laivasto

text: Japanissa tapahtui laaja laivanrakennusbuumi Sengoku-kaudella, kun keskenään taistelevat sotaherrat rakensivat jopa useiden satojen laivojen rannikkolaivastoja. Oda Nobunaga, japanilainen daimyō, on saattanut valmistuttaa yhdet maailman varhaisimmista panssarilaivoista, kun hän vuonna 1576 rakennutti kuusi metallipanssarilla varustettua Atakebune-laivaa. Kuitenkin Japanin Korean valloituksen (1592–1598) aikana Japanin laivastot, jotka tukivat 160 000 miehen valloitusjoukkoa, kärsi sarjan tuhoisia tappioita. Korealaisten amiraali Yi Sun-sin käytti erittäin onnistuneita taktiikoita sekä Kilpikonna-laivoja, tai Geobuksoneita, lyödäkseen määrällisesti ylivoimaisen vihollisen.


title: Keisarillisen Japanin laivasto

text: Japani rakensi ensimmäiset suuret, valtamerikelpoiset sotalaivansa 1600-luvulla Nanban-kaupankäyntikaudella länsimaista saatujen kokemuksien perusteella. Vuonna 1613, Sendain Daimyo rakennutti Tokugawa-shōgunaatin suostumuksella "Date Marun", 500-tonnisen kaljuuna-tyyppisen laivan, joka kuljetti japanilaisten lähetystön Amerikkaan, josta se jatkoi matkaansa Eurooppaan.


title: Keisarillisen Japanin laivasto

text: Vuodesta 1640 Japani noudatti Sakoku-politiikkaa (eristyneisyys), joka kielsi yhteydet länsimaalaisiin, kristinuskon harjoittamisen ja valtamerilaivojen rakentamisen kuoleman uhalla.


title: Keisarillisen Japanin laivasto

text: Tokugawa-shōgunaatin loppupuolella 1840-luvulla länsimaalaisten laivanrakennustekniikoiden tutkiminen pääsi uudestaan vauhtiin. Vuosina 1853 ja 1854 Yhdysvaltain laivaston kommodori Matthew Perry osoitti japanilaisille yhdysvaltalaisten höyrysotalaivojen mahtia ja vuonna 1854 sai avattua Japanin ulkomaankaupalla Kanagawan sopimuksella. Vuonna 1858 sitä seurasi ”epätasa-arvoinen ystävyys” ja kaupankäyntisopimus, joka myönsi ulkomaalaisille kauppiaille toimiluvan Japanissa ja minimaaliset tuontiverot ulkomaalaisille tuotteille.


title: Keisarillisen Japanin laivasto

text: Välittömästi Japanin avauduttua ulkomaalaisille vaikutteille, Tokugawa-shōgunaatti aloitti aktiivisen mukautumisen länsimaalaiseen laivastoteknologiaan. Vuonna 1855, Alankomaiden avustuksella, shōgunaatti hankki ensimmäisen siipirataslaivansa, "Kankōmarun", jota käytettiin koululaivana ja sen kotisatama oli shōgunaatin perustama Nagasakin laivastokoulutuskeskus. Vuonna 1857 shōgunaatti hankki ensimmäisen potkurihöyrylaivansa "Kanrinmarun". Laivasto-opiskelijat lähetettiin opiskelemaan ulkomaille, esimerkkinä tuleva amiraali Takeaki Enomoto (opiskeli Alankomaissa 1862–1867), jonka seurauksena Japanilla oli joukko ulkomaalaiskoulutettuja amiraaleja kuten Heihachiro Togo ja Isoroku Yamamoto. Vuonna 1865, ranskalainen laivastoinsinööri Léonce Verny palkattiin rakentamaan Japanin ensimmäiset modernit laivastoarsenaalit, Yokosukaan ja Nagasakiin.


title: Keisarillisen Japanin laivasto

text: Tokugawa-shōgunaatin päättyessä vuonna 1867 laivastolla oli jo kahdeksan modernia länsimaista höyrysotalaivaa. Laivoja käytettiin lippulaiva "Kaiyōmarun" ja amiraali Enomoton johdolla keisarillisia joukkoja vastaan Boshin-sodassa. Sota kulminoitui Hakodaten laivastotaisteluun vuonna 1869, jonka seurauksena Tokugawa-shōgunaatti romahti lopullisesti ja keisarin valta palautui.


title: Keisarillisen Japanin laivasto

text: Keisari Meijin palattua valtaan 1868, jatkoi hän Tokugawa shogunaatin aloittamia muutoksia asevoimissa ja teollisuudessa, pyrkien estämään siten Yhdysvaltoja ja Euroopan valtioita valloittamasta Japania. Keisarillisen Japanin laivasto muodostettiin virallisesti vuonna 1869, jolloin uusi hallitus kehitti kunnianhimoisen suunnitelman yli 200 laivan – 10 laivaston – muodostamisesta. Suunnitelma kuitenkin hylättiin vuoden sisällä, pääasiassa resurssipulan takia. Kapinat Japanin sisällä, erityisesti Satsuman kapina (1877), pakottivat hallituksen keskittymään enemmän maasodankäyntiin. Laivaston politiikkaa kuvaa hyvin lause "Shusei Kokubō" (, sananmukaisesti ”staattinen puolustus”), jonka mukaan puolustus keskittyi rannikoille (värväysarmeija) ja rannikkolaivastolle "Rikushu Kaijū"n (, Armeija ensin, laivasto sitten) mukaisesti.


title: Keisarillisen Japanin laivasto

text: 1870- ja 1880-luvuilla Keisarillinen laivasto pysyi pääasiassa rannikkopuolustuslaivastona, vaikka Meijin hallitus yhä pyrkikin modernisoimaan sitä. "Jhoshomaru" (nimettiin pian uudelleen "Ryujomaruksi"), toimeksiantajana Thomas Glover, valmistui Aberdeenissä, Skotlannissa 27. maaliskuuta 1869. Seuraavana vuonna keisari antoi määräyksen, että Britannian kuninkaallisesta laivastosta tulisi Japanin laivaston malli ja esimerkiksi laivat "Fusō", "Kongō" ja "Hiei" valmistettiin Britannian telakoilla. Vuonna 1873 brittiläinen lähetystö vieraili Japanissa kommodori Archibald Douglasin johdolla. Myöhemmin kommodori L.P. Willan palkattiin kouluttamaan laivaston kadetteja. Yksityiset teollisuusfirmat kuten Ishikawajima ja Kawasaki syntyivät myös näihin aikoihin.


title: Keisarillisen Japanin laivasto

text: Kaksi suurta 3 650 tonnin sotalaivaa, "Naniwa" ja "Takachiho", tilattiin brittiläisiltä telakoilta. Nämä risteilijät kykenivät jopa 18 solmun nopeuteen (33km/h) ja olivat panssaroitu kahdesta kolmeen tuumaa paksulla panssarilla ja aseistuksena niissä oli kaksi 10,2 tuuman (260mm) Krupp-tykkiä. Ne oli suunnitellut laivaston arkkitehti Sasō Sachū, joka oli ottanut suunnitelmiinsa mallia Elswickin telakakan valmistamista panssarikansiristeilijöistä, mutta muokannut niiden ominaisuuksia paremmiksi. Japani oli kuitenkin varustelukilpailussa Kiinan kanssa, joka hankki Saksasta kaksi 7 335 tonnin taistelulaivaa ("Dingyuan" ja "Zhenyuan"). Koska Japanin voimat eivät riittäisi Kiinan laivaston kohtaamiseen ainoastaan kahden modernin sotalaivan voimin, kääntyi Japani Ranskan puoleen modernin ja suuren laivaston rakentamiseksi.


title: Keisarillisen Japanin laivasto

text: 1880-luvulla ranskalaisten ”Jeune Ecole” -doktriini (”Nuori koulu”) nousi päävaikuttajaksi Japanissa. Jeune Ecole suosi pieniä ja nopeita aluksia, erityisesti risteilijöitä ja torpedoveneitä isompia laivoja vastaan. Ranskan laivaston menestys Ranskan-Kiinan sodassa (1883-1885) vahvisti japanilaisille torpedoveneiden tehon, jotka olivat ihanteellisia vähäresurssiselle Japanille. Vuonna 1885 laivaston sloganiksi tuli "Kaikoku Nippon" (, kirjaimellisesti ”Merimaa Japani”).


title: Keisarillisen Japanin laivasto

text: Vuonna 1886 ranskalainen laivastoinsinööri Louis-Emile Bertin palkattiin neljäksi vuodeksi Japaniin. Hänen tehtävänään oli vahvistaa laivastoa sekä ohjata Kuren ja Sasebon laivastoarsenaalien valmistumista. Hän kehitti "Sanseikan"-luokan, joissa oli yksi voimakas päätykki, 12,6 tuuman (320mm) Canet-tykki. Kaiken kaikkiaan Bertin valvoi yli 20 aluksen valmistusta. Hänen ansiostaan Japani sai nyt ensimmäisen aidosti nykyaikaisen laivastonsa. Samalla japanilaiset oppivat suurten alusten rakennustaidon, osan laivoista ollessa muualla valmistettuja, ja lopun Yokosukan laivastontelakalla valmistettuja:Tällä aikakaudella japanilaiset pääsivät osallisiksi myös torpedoiden, torpedoveneiden ja merimiinojen kehityksen kärkeen, sillä ranskalaisilla oli tuolloin maailman kehittynein teknologia. Japani hankki ensimmäiset torpedonsa 1884 ja perusti ”Torpedokoulutuskeskuksen” Yokosukaan 1886.


title: Keisarillisen Japanin laivasto

text: Nämä laivat olivat viimeiset isot tilaukset Japanilta Ranskalle. Vuonna 1887 Japani tilasi Britannialta vallankumouksellisen torpedoveneen "Kotakan", jota pidetään ensimmäisenä toimivana hävittäjänä. Lisäksi vuonna 1892 ostettu "Yoshino", joka oli aikanaan maailman nopein risteilijä, lisäsivät Japanin laivaston voimaa.


title: Keisarillisen Japanin laivasto

text: Japanin jatkaessa laivastonsa modernisointia ryhtyi Kiina yhdessä Saksan keisarikunnan tuella modernisoimaan omaansa. Kilpavarustelun seurauksena paineet Korean niemimaan haltuunotosta kasvoivat. Kiinan–Japanin sota julistettiin virallisesti 1. elokuuta 1894, vaikka joitain meritaisteluita oli käyty jo sitä ennen.


title: Keisarillisen Japanin laivasto

text: Japanilaiset löivät Kiinan Beiyangin laivaston Jalujoen taistelussa 17. syyskuuta 1894. Taistelussa kiinalaisten kahdestatoista aluksesta kahdeksan upposi. Vaikka taistelu oli voitokas japanilaisille, kiinalaisten kaksi saksalaisvalmisteista taistelulaivaa pysyivät yhä ylivertaisina ja lyömättöminä japanilaisille. Tämä korosti entisestään japanilaisten tarvetta isommille taistelulaivoille ("Dingyuan" lopulta upotettiin torpedoilla ja "Zhenyuan" kaapattiin lähes vaurioitta). Seuraava askel japanilaisten laivaston kehittämisessä oli luonnollisesti suurien taistelulaivojen ja pienempien laivojen yhteiskäyttö, joka mahdollisti aggressiiviset taktiikat.


title: Keisarillisen Japanin laivasto

text: Sodan seurauksena Shimonosekin sopimus allekirjoitettiin 17. huhtikuuta 1895, jolloin Taiwan sekä Peskadorit liitettiin Japaniin. Japanin laivasto otti saaret haltuunsa ja tukahdutti vastarinnan maaliskuun ja lokakuun 1895 välillä. Saaret pysyivät japanilaisten siirtomaana aina vuoteen 1945 ja toisen maailmansodan loppuun asti. Japanilaiset myös valloittivat Liaotungin niemimaan, mutta Venäjä painosti Japania luovuttamaan alueen takaisin Kiinalle vain valloittaakseen sen itse jonkin aikaa myöhemmin. Japanin laivasto sekaantui Kiinan asioihin jälleen vuonna 1900, kun se osallistui yhdessä länsivaltojen kanssa boksarikapinan kukistamiseen. Tuolloin Japanin laivasto muodosti suurimman osan koko laivastosta (18 laivaa 50:stä) sekä suurimman osan maihinnousseista sotilaista (20 840 sotilasta 54 000:sta).


title: Keisarillisen Japanin laivasto

text: Kiinan-Japanin sodan jälkeisen nöyryyttävän Liaotungin niemimaan palautuksen jälkeen Japani alkoi varustautua uutta vastakkainasettelua varten. Japanin laivasto käynnisti kymmenvuotissuunnitelman nimeltään ”sinnikkyys ja päättäväisyys” (), jonka aikana laivaston kokoon lisättiin 109 laivaa yhteensä 200 000 tonnin edestä ja laivaston sotilaiden määrä nousi 15 400:sta 40 800:een. Uusi laivasto muodostui seuraavasti:Taistelulaivoista "Mikasa", jonka sanottiin olevan aikansa tehokkain taistelulaiva, tilattiin Vickers, Sons & Maximilta Englannista vuonna 1898 ja se toimitettiin Japaniin 1902. Nippon Yusen Kaisha rakennutti Mitsubishin telakalla Nagasakissa ensimmäisen kaupallisen höyrylaivan Japanissa, "Akimarun". Risteilijä "Chitose" valmistettiin Union Iron Worksin telakalla San Franciscossa Kaliforniassa.


title: Keisarillisen Japanin laivasto

text: Nämä asiat kulminoituivat Venäjän–Japanin sotaan. Tsushiman taistelussa amiraali Heihachirō Tōgō johti japanilaisten laivastoa "Mikasan" kannelta taisteluun, jota on kutsuttu ”kaikista ratkaisevammaksi meritaisteluksi koskaan”. Venäläisten Itämeren laivasto tuhoutui lähes kokonaan: 38:sta laivasta 21 upposi, seitsemän vallattiin ja kuusi rampautettiin ampumakyvyttömäksi. 4 545 venäläistä merimiestä kuoli ja 6 106 jäi vangiksi. Japanilaisten menetykset olivat vain 116 kuollutta ja kolme torpedovenettä. Tämä voitto nujersi venäläisten moraalin Itä-Aasiassa ja johti kapinoihin Sevastopolin, Vladivostokin ja Kronstadtin laivastotukikohdissa, joiden huippu tapahtui heinäkuussa 1905 "Knjaz Potjomkin-Tavritšeskilla" tapahtuneessa kapinassa. Nämä kaikki olivat osana Venäjän vuoden 1905 vallankumousta.


title: Keisarillisen Japanin laivasto

text: Sodan aikana japanilaiset pyrkivät raivokkaasti saamaan itsellensä sukellusvenelaivaston. Vasta muutamia vuosia sitten sukellusveneistä oli tullut potentiaalisia ja tehokkaita sotilasvälineitä, ja niitä pidettiin tehokkaina erikoisaluksina. Keisarillinen laivasto hankki ensimmäiset sukellusveneensä vuonna 1905 Yhdysvalloista Electric Boat Companyltä. Japanilaisten hankinnat tapahtuivat vain neljä vuotta sen jälkeen, kun Yhdysvallat oli laskenut vesille ensimmäisen sukellusveneensä "USS Hollandin". Sukellusveneet oli suunniteltu Alankomaissa ja ne kuljetettiin osissa Japaniin jossa ne kasattiin Yokosukan laivastoarsenaalissa. Sukellusveneet saivat nimet Numero 1 - 5 ja ne olivat toimintakykyisiä vuoden 1905 lopussa.


title: Keisarillisen Japanin laivasto

text: Japani jatkoi pyrkimyksiä kasvattamaan maahan voimakkaan kotimaisen laivateollisuuden. Strategiaksi muodostui periaate ”kopioi, jalosta, uudista”, jonka mukaan japanilaiset tutkivat useita ulkomaalaisia laivoja ja paransivat niiden ominaisuuksia. Tämän jälkeen he ostivat laivoja pareina ja järjestivät vertailevia testejä laivoilla. Vuosien myötä kokonaisten laivaluokkien tuonti muuttui paikallisesti tapahtuneeseen kokoamiseen ja hiljalleen kokonaisten laivojen itsenäiseen valmistukseen. Kotimainen valmistus alkoi torpedoveneistä 1880-luvulla ja saavutti huippunsa kokonaisten taistelulaivojen valmistamisessa 1900-luvun alussa. Viimeinen merkittävä ulkomaanostos oli taistelulaiva "Kongō", joka ostettiin Vickersin telakalta vuonna 1913. Vuoteen 1918 mennessä ei japanilaisessa laivanvalmistuksessa ollut enää vaihetta, jossa japanilainen valmistusstandardi olisi jäänyt jälkeen muun maailman normeista. Vuoteen 1920 mennessä Japanilla oli maailman 8. suurin laivasto ja se oli johtavassa asemassa monella laivanrakennuksen osa-alueella:Yli 2 000 Zero-hävittäjää, 890 Nakajima KI-43 Hauabysha -hävittäjää.


title: Keisarillisen Japanin laivasto

text: "U-407", salainen ilmavoimien kuljetussukellusvene


title: Keisarillisen Japanin laivasto

text: Japanin antauduttua liittoutuneille toisen maailmansodan lopulla ja maan tultua miehitetyksi keisarilliset joukot ja organisaatiot hajotettiin. Vuoden 1947 perustuslaki määrittelee Japanin ainoastaan puolustavan maaperäänsä hyökkääjiä vastaan. Japanin nykyinen laivasto Japanin itsepuolustusvoimien merivoimat (JMSDF) on osa Japanin itsepuolustusvoimia (JSDF).


title: Työn sankari

text: Työn sankari () oli ansioituneille työntekijöille Neuvostoliitossa myönnetty arvonimi.


title: Työn sankari

text: Nimitys syntyi vuonna 1921, jolloin pitkän työuran tehneille ansioituneille työntekijöille alettiin myöntää ”työn sankari” -kunniakirjoja. Niihin liittyi erilaisia tavaralahjoja ja toisinaan myös rintamerkki. Aluksi palkintoja jakoivat ammattiliittoneuvostot.


title: Työn sankari

text: Virallisen ”työn sankari” -arvonimen perustivat Neuvostoliiton toimeenpaneva keskuskomitea ja kansankomissaarien neuvosto vuonna 1927. Se voitiin myöntää tuotannon, tieteen, valtion tai yhdistysten palveluksessa vähintään 35 vuotta työskennelleille erityisen ansioituneille henkilöille. ”Työn sankari” -nimityksen myöntäminen loppui vuonna 1938, jolloin Neuvostoliiton korkein neuvosto perusti uuden sosialistisen työn sankari -arvonimen.


title: Työn sankari

text: Arvonimi otettiin uudestaan käyttöön Venäjällä vappuna 2013, jolloin presidentti Vladimir Putin myönsi työn sankarin arvon viidelle venäläiselle, muun muassa kapellimestari Valeri Gergijeville.


title: Aleksei Stahanov

text: Aleksei Grigorjevitš Stahanov (ven. Алексей Григорьевич Стаханов; 3. tammikuuta 1906 Lugovaja – 5. marraskuuta 1977 Torez) oli neuvostoliittolainen kaivosmies, joka sai "Sosialistisen työn sankarin" palkinnon vuonna 1970. Stahanov nousi julkisuuteen vuonna 1935 nimeään kantavan työjärjestelmän keulakuvana. Järjestelmä tähtäsi työn tuottavuuteen, ja sen oli määrä osoittaa sosialistisen talousjärjestelmän paremmuus. Stahanovin väitettiin louhineen 3. elokuuta 1935 ennätykselliset 102 tonnia hiiltä viidessä tunnissa ja neljässäkymmenessäviidessä minuutissa, mikä oli neljätoistakertainen määrä työläisille asetettuun kiintiöön verrattuna. Saavutusta on myöhemmin kritisoitu järjestetyksi propagandatempuksi.


title: Aleksei Stahanov

text: Kadijivka (nykyisin Ukrainassa) nimettiin vuonna 1978 Stahanoviksi Aleksei Stahanovin muistoksi. Stahanov teki tuotantoennätyksensä kaupungin hiilikaivoksessa.


title: Aleksei Stahanov

text: Vastaavia työn sankareita kehitettiin toisen maailmansodan jälkeen myös muihin sosialistisiin maihin. Tällainen oli muun muassa Saksan demokraattisessa tasavallassa muurari Hans Garbe. Hänen saavuttamansa "ennätyksellinen työteho" ei innostanut muita työläisiä, jotka pelkäsivät työtaakkansa lisääntymistä. Garbe joutui pakenemaan juosten tehtaasta uutisen julkaisun jälkeen.


title: Bonnie Blair

text: Bonnie Blair (s. 18. maaliskuuta 1964 Cornwall, New York) on yhdysvaltalainen pikaluistelija ja viisinkertainen olympiavoittaja.


title: Bonnie Blair

text: Blair osallistui olympialaisiin ensimmäisen kerran Sarajevossa 1984. Tuolloin 19-vuotias luistelija ei voittanut mitaleja, mutta osoitti lahjakkuutensa sijoittumalla yhdeksänneksi 500 metrillä. Calgaryssä 1988 Blair voitti kultaa 500 metrillä maailmanennätysajalla 39,10 ja pronssia 1 000 metrillä. Albertvillessä 1992 Blair otti kultamitalin kummallakin matkalla.


title: Bonnie Blair

text: Blair käytti hyödykseen uudet olympiasäännöt. Vuonna 1986 Kansainvälinen olympiakomitea oli päättänyt jatkaa kisat tästä lähtien vuorovuosille. Täten seuraavat talviolympialaiset järjestettiin vuoden 1996 sijaan jo vuonna 1994 Lillehammerissa. Blair voitti jälleen sekä 500 että 1 000 metrin olympiakultaa ja tällä kertaa melko ylivoimaiseen tapaan. Tuhannen metrin voittomarginaali, 1,38 sekuntia, on olympiahistorian suurin tuolla matkalla.


title: Bonnie Blair

text: Maaliskuussa 1994 Blairista tuli ensimmäinen nainen, joka alitti 39 sekunnin rajan 500 metrillä (38,99).


title: Bonnie Blair

text: Bonnie Blair on saavutusten johdosta nimetty pikaluistelun chicagolaiseen ja wisconsinilaiseen Hall of Fameen. Vuonna 2004 hänet nimettiin jäseneksi Yhdysvaltain urheilun Hall of Fameen. Bonnie Blair on naimisissa kolmiin olympialaisiin osallistuneen amerikkalaisen pikaluistelijan Dave Cruikshankin kanssa. Heillä on kaksi lasta.


title: Alligator

text: Alligator viittaa muun muassa seuraaviin:


title: M15

text: M15 voi tarkoittaa seuraavia asioita:


title: Without You I’m Nothing

text: Without You I’m Nothing on Placebon toinen studioalbumi, joka julkaistiin 12. lokakuuta 1998.


title: Black Market Music

text: Black Market Music on Placebon kolmas studioalbumi, joka julkaistiin 9. lokakuuta 2000. Albumin levyttäminen kesti yhdeksän kuukautta, joka on pisin aika, jonka yhtye on kuluttanut albumin nauhoittamiseen. "Black Market Music" on omistettu Scott Pieringin muistolle.


title: Placebo (albumi)

text: Placebo on Placebon esikoisalbumi, joka julkaistiin 17. heinäkuuta 1996. Vuonna 1998 Q-lehden lukijat äänestivät albumin sijalle 87 listalla kaikkien aikojen parhaasta albumista. Albumi masteroitiin ja julkaistiin uudelleen 18. syyskuuta 2006 kymmenvuotispäivän kunniaksi.


title: Rob McClanahan

text: Robert ”Rob” McClanahan (s. 9. tammikuuta 1958 St. Paul, Minnesota) on entinen yhdysvaltalainen jääkiekkoilija. Pelipaikaltaan hän oli hyökkääjä.


title: Rob McClanahan

text: McClanahan aloitti uransa Minnesotan yliopiston joukkueessa, jossa hän pelasi kaudet 1977–1979. Buffalo Sabres varasi hänet NHL:ään 1978 varaustilaisuuden kolmannella kierroksella numerolla 49. Vuonna 1979 McClanahan valittiin Yhdysvaltojen maajoukkueeseen. Joukkue onnistui 1980 talviolympialaisissa yli odotusten ja voitti olympiakultaa. McClanahan loukkaantui alkusarjan ottelussa Ruotsia vastaan, mutta pystyi palaamaan otteluun ja Yhdysvallat nousi lopulta tasoihin. Hän aloitti NHL-uransa olympialaisten jälkeen Buffalossa. Yhteensä McClanahan pelasi kausien 1979–1984 aikana NHL:n runkosarjassa 224 ottelua Buffalo Sabresin, Hartford Whalersin ja New York Rangersin paidassa tehden 38 maalia ja antaen 63 syöttöä eli yhteensä 101 tehopistettä. Pudotuspeleissä hänen tehonsa olivat 34 ottelussa 4 maalia, 12 syöttöä eli 16 tehopistettä.


title: Fulvio Valbusa

text: Fulvio Valbusa (s. 15. helmikuuta 1969 Verona, Italia) on italialainen uransa lopettanut maastohiihtäjä.


title: Fulvio Valbusa

text: Ensimmäisen arvokisamitalinsa Valbusa saavutti jo 1995 Thunder Bayn MM-hiihdoissa, missä hän oli mukana Italian pronssille hiihtäneessä viestijoukkueessa. Viestipronssia hän saavutti myös kaksista seuraavista MM-kisoista 1997 Trondheimista ja 1999 Ramsausta. Ramsaussa hän lisäksi hiihti pronssille henkilökohtaisessa 15 kilometrin vapaan hiihtotavan takaa-ajokilpailussa. 2005 Oberstdorfin MM-hiihdoissa Valbusa hiihti hopealle 15 kilometrin vapaan hiihtotavan kilpailussa.


title: Fulvio Valbusa

text: Olympialaisista Valbusalla on viestistä olympiahopea 1998 Naganon olympialaisista ja kahdeksan vuotta myöhemmin olympiakulta 2006 Torinon olympialaisista hän hiihti viestin avausosuuden.


title: Fulvio Valbusa

text: Fulvio Valbusan sisar Sabina on myös menestynyt hiihtäjä.


title: Eric Laxmann

text:
Eric Laxmann (myös kirjoitusmuodoissa Erik Laxman, Ericus Laxman ja Erich Lachsmann, ) (27. heinäkuuta 1737 Savonlinna – 6. tammikuuta 1796) oli savonlinnalaissyntyinen tutkimusmatkailija, luonnontieteilijä ja pappi, joka teki pääasiallisen elämäntyönsä Siperiassa.
Laxmann syntyi kauppiasperheeseen Savonlinnassa. Hän kävi triviaalikoulun Rantasalmella ja kymnaasin Porvoossa. Isänsä kuoltua hän pyrki jatkamaan vuonna 1757 opintojaan Turun Akatemiassa, mutta vähävaraisuus esti kahden vuoden kuluttua Turussa opiskelut. Hän toimi sittemmin papinapulaisena Uudellakirkolla Inkerinmaalla. Papiksi hänet vihittiin 1762 ja hän sai Pietarista luterilaisen papin ja opettajan viran. Vuonna 1764 hänet määrättiin saksalaisen seurakunnan papiksi Barnauliin keskiseen Siperiaan Ob-joen yläjuoksulle. Samalla hän sitoutui toimimaan Pietarin tiedeakatemian kirjeenvaihtajana, ja tieteellinen kunnianhimo olikin hänen yllykkeensä tähän papinvirkaan lähtemiseensä.


title: Eric Laxmann

text: Vuonna 1770 Laxmann vastaanotti kemian ja taloustieteen professuurin Venäjän tiedeakatemiassa ja hänet nimettiin akateemikoksi 33-vuotiaana. Sittemmin hän toimi Venäjän valtionmineralogina. Työskentely kaupunkiympäristössä ei kuitenkaan häntä miellyttänyt, vaan hänen mielensä paloi Siperian arojen tutkimiseen. Hän saikin vuonna 1780 vuorineuvoksen toimen Nertšinskin kaivoksilta Amurin latvavesillä.


title: Eric Laxmann

text: Laxmann oli naimisissa Kristina Margareta Runnenbergin kanssa, ja heille syntyi 1765 Gustav ja 1766 Adam. Jäätyään leskeksi vuonna 1766 hänet vihittiin muutaman vuoden kuluttua Katarina ("Jekaterina Ivanovna") Ruuthin kanssa. Heille syntyi vuonna 1769 Anton Erich, sitten Martin, Josef, Kassian, vuonna 1778 Konstantin ja Maria vuonna 1781.


title: Eric Laxmann

text: Laxmannin ensimmäinen tutkimusretki Siperiassa suuntautui kesällä 1767 etelään Öskemeniin ja seuraavana vuonna Irkutskiin. Vaimo Kristina sairastui ja kuoli tällä matkalla Kjahtassa Mongolian lähellä. Käytyään talvella 1768 Moskovassa, Pietarissa ja Suomessakin Laxmann lähti 1772 Moldaviaan, Bessarabiaan ja Mustanmeren rannikolle. Myöhemmin hän tutustui myös Volgan alkulähteisiin, Äänisjärveen ja Vienanmereen.


title: Eric Laxmann

text: Tultuaan nimitetyksi vuonna 1780 vuorineuvokseksi lähelle Kiinan rajaa Nertšinskiin hän pääsi palaamaan Siperian tutkimusten pariin. Virkarikossyytteiden takia tehtävästä erotettuna, mutta syytteistä vapautuneena hän toimi sittemmin keisarillisen kabinetin "minerologisena matkailijana" Irkutskista käsin, perehtyen muun muassa Baikalin alueeseen.


title: Eric Laxmann

text: Laxmannin viimeinen tutkimusmatka alkoi yli 60 vuoden iässä, heinäkuussa 1795. Hän oli matkalla Japaniin, päätyen Tobolskista noin sata virstaa etelään, kun sai halvauskohtauksen ja kuoli pienellä postiasemalla Siperiassa.


title: Eric Laxmann

text: Laxmann raportoi ensimmäisenä yhdestä suomensukuisesta kansasta Uralin takana, Baikalin kuumista lähteistä sekä Viljuin timanttikentistä. Vielä 2000-luvullakin toimii Irkutskissa Laxmannin perustama mineraloginen museo, jossa on muun muassa hänen löytämäänsä lazuria. Hän julkaisi matkoiltaan myös uskontotieteellistä aineistoa. Kasvitieteilijänä hän osallistui muun muassa Linnén kuuluisan tieteellisen luokittelun kehittämiseen ja vei perunanviljelyn Siperiaan. Ruotsi-Suomessa aloitettu raparperin viljelykin oli lähinnä Laxmannin ansiota.


title: Eric Laxmann

text: Eläintieteessä hän muun muassa aloitti Venäjän hyönteistieteellisen julkaisutoiminnan ja keräsi fossiileja. Hänen fysiikan ja kemian ansioihinsa kuuluu elohopean jäätymispisteen löytäminen, lasinvalmistuksen merkittävä kehittäminen ja maailman ensimmäisten mittaripohjaisten sääraporttien julkaisu. Hän myös hoiti Venäjän ja Japanin välisiä valtiollisia suhteita, mikä sai alkunsa, kun japanilainen laiva oli myrskyssä joutunut Venäjän-puoleiseen rantaan. Vuonna 1791 Laxmann sai keisarinna Katariina II:lta luvan viedä retkikuntansa Venäjän edustajana japaniin. Laxmann ei kuitenkaan unohtanut synnyinseutujaankaan. Esimerkiksi hän oli mukana puuhaamassa syntymäkaupunkiinsa Savonlinnaan uutta kirkonkelloa. Kirjeenvaihdosta suomalaisten kollegoiden ja muiden ystävien välillä on jäänyt paljon dokumentteja ja Suomen ensimmäinen sanomalehti julkaisi yhden hänen matkaraporttinsa etusivulla.


title: Eric Laxmann

text: Laxmann on jättänyt nimensä myös lintutieteeseen. Hän kuvaili ja nimesi vuonna 1769 (Kongl. Vetenskaps Akad. nya Handlingar) ruostepääskyn ("Cecropis daurica", nykyisin "Hirundo daurica"). Muita Laxmannin nimeämiä eläimiä ovat hiirimäisten "Muridae"-heimoon kuuluva "Myospalax"-suku, siperianmaaorava ("Tamias sibiricus"), lännenzokori ("Myospalax myospalax") ja idänpäästäinen ("Sorex caecutiens").


title: Eric Laxmann

text: Viimeisin Laxmannista julkaistu tieteellinen raportti on Karlsson, K.H.,Hupa, L & Cable, M. (2010): "Erik Laxman, a Pioneering 18th-Century Glass Technologist". Journal of Glass Studies, 52.


title: Lokris

text: Lokris (, ) oli antiikin Kreikan maakunta, joka sijaitsi Keski-Kreikassa. Se jakaantui kahteen osaan, jotka olivat itäinen Opuntian Lokris Pohjoisen Euboianlahden rannalla ja läntinen Ozolian Lokris Korintinlahden pohjoisrannalla.


title: Lokris

text: Itäinen Lokris, joka oli saanut nimensä sen tärkeimmästä kaupungista Opuksesta, käsitti alueen Thermopylaista etelään. Läntinen Lokris käsitti Korintinlahden pohjoisrannikon Naupaktoksesta itään. Itäisen ja läntisen Lokriin erottivat toisistaan Parnassos-vuori sekä Doriin ja Fokiin maakunnat.


title: Lokris

text: Opuntian Lokris eli Opuntia tai Itäinen Lokris käsitti kapean rannikkokaistaleen, joka ulottui Pohjoisen Euboianlahden rannalla Thermopylain rannikkokaistaleelta Kefissos-joen suulle. Alue jakaantui kahteen alueseen, varsinaiseen Opuntian Lokriihin sekä länsiosan Epiknemidian Lokriihin. Opuntian Lokriin tärkein kaupunki oli Opus, josta se on saanut nimensä. Koko Itäisen Lokriin pohjoisin kaupunki oli Alponos, joka sijaitsi Thessaliaan luetun Maliin rajalla, ja eteläisin kaupunki Larymna, joka kuului myöhemmin Boiotiaan.


title: Lokris

text: Ozolian Lokris eli Ozolia tai Läntinen Lokris käsitti alueen Korintinlahden pohjoisrannalla. Sen pohjoispuolella sijaitsivat Doris ja Aitolia, länsipuolella Aitolia ja itäpuolella Fokis. Ozolian Lokriin tärkeimmät kaupungit olivat Amfissa ja satamakaupunki Naupaktos.


title: Lokris

text: Lokris oli saanut nimensä sitä asuttaneesta lokrien eli lokrislaisten heimosta ("Lokroi", , lat. "Locri" ja "Locrenses"). Nämä olivat kreikkalaisen perinteen mukaan lelegien jälkeläisiä. Nimen sanottiin tulleen lelegien muinaisesta kuninkaasta Lokroksesta. Lokrit ilmeisesti sekoittuivat kuitenkin jo suhteellisen varhain helleeneihin eli kreikkalaisiin. Viimeistään Homeroksen eepoksissa lokrit ovat kreikkalaisia, ja joidenkin perinteiden mukaan jo helleenien kantaisä Deukalion olisi asunut alueella Opuksessa tai Kynoksessa.


title: Lokris

text: Historiallisella ajalla lokrit jakaantuivat kahteen eri heimoon, jotka poikkesivat tavoiltaan ja kulttuuriltaan toisistaan. Itäiset lokrit eli "Opuntioi" ja "Epiknēmidioi" () asuivat Opuntian Lokriiksi kutsutulla alueella Kreikan itärannikolla Euboian saarta vastapäätä, kun taas läntiset lokrit eli "Ozolai" () asuivat Ozolian Lokriiksi kutsutulla alueella Korintinlahden rannalla. Homeros mainitsee ainoastaan itäiset lokrit, jotka esitettiin sivistyneempinä, kun taas läntiset lokrit mainitaan antiikin lähteissä vasta peloponnesolaissodan aikana 400-luvun eaa. jälkimmäisellä puoliskolla, ja nämä esitetään puolibarbaarisena kansana. Kreikkalaisen perinteen mukaan läntiset lokrit olivat itäistä lokrislaista alkuperää ja näiden siirtokuntalaisia. Toisaalta on mahdollista, että lokrit asuttivat alun perin koko aluetta mereltä merelle, ja myöhemmin heimo jakaantui kahtia doorilaisten ja fokislaisten muuttoliikkeen seurauksena.


title: Lokris

text: Vaikka lokrit jakaantuivat kahteen osaan, heitä pidettiin kuitenkin aina yhtenä heimona, ja tällaisena he osallistuivat muun muassa Delfoin amfiktyoniliiton toimintaan. Lokriin kahdesta "hieromnamones"-virasta toinen kuului kuitenkin itäiselle ja toinen läntiselle Lokriille. Antiikin lähteissä jää usein epäselväksi, puhutaanko itäisestä vai läntisestä Lokriista, ja tämä pitää päätellä kontekstista. Lokriin osien historiasta kerrotaan enemmän niiden omissa artikkeleissa.


title: Derartu Tulu

text: Derartu Tulu (s. 21. maaliskuuta 1972 Bekoji) on etiopialainen kestävyysjuoksija ja olympiavoittaja.


title: Derartu Tulu

text: Oromo-heimoon kuuluva Tulu aloitti kilpaurheilun vasta 16-vuotiaana. Sitä ennen hän oli viettänyt lapsuutensa karjapaimenena Arsin ylängöllä Etiopiassa. Derartu Tulu on syntynyt samassa kylässä kuin Kenenisa Bekele. Myös hänen serkkunsa Tirunesh Dibaba on menestynyt kestävyysjuoksija.


title: Derartu Tulu

text: Voittaessaan kultaa Barcelonan kesäolympialaisissa vuonna 1992 10000 metrin juoksussa Tulusta tuli ensimmäinen afrikkalainen musta nainen, joka on voittanut olympiakultaa. Samalla hän oli ensimmäinen etiopialainen naisolympiamitalisti. Tulu otti voiton myös Sydneyn olympialaisissa 2000 ja näin hänestä tuli ensimmäinen naiskestävyysjuoksija, joka on voittanut kaksi olympiakultaa. Atlantassa 1996 Tulu oli neljäs ja Ateenassa 2004 pronssilla.


title: Derartu Tulu

text: Yleisurheilun MM-kilpailuissa Tulu on voittanut 10 000 metrillä kultaa 2001 ja hopeaa 1995. Lisäksi hän on maastojuoksun pitkän matkan maailmanmestari vuosilta 1997 ja 2000.


title: Derartu Tulu

text: Tulu voitti vuodenvaihteessa 1994–1995 São Paulon 15 kilometrin uudenvuodenjuoksun. Hänen voittoaikansa oli 51.17 ja hän voitti kilpailun 22 sekunnin erolla seuraavaan.


title: Oromo

text: Oromo tarkoittaa seuraavia asioita:


title: Lauste

text: Lauste () on itäisessä Turussa, Kaarinan kupeessa sijaitseva kaupunginosa. Alue on rakentunut 1970-luvulta lukien, ja sen rakennuskanta koostuu pääasiallisesti kerrostaloista. Lausteen asukasluku on 5000. Lauste on monikulttuurinen lähiö: eri kansallisuuksia löytyy ainakin 20.


title: Lauste

text: Lausteella on oma koulu, äitiysneuvola, kauppoja ja liikkeitä sekä kolme päiväkotia.


title: Lauste

text: Bussilinjat 9 ja 60 sekä yölinja 33 kulkevat suoraan Turun keskustaan. Linja 99 vie toisaalta Itäharjun ja Tampereentien Prismojen kautta Länsikeskukseen ja edelleen Pernoon ja Pansioon, toisaalta Skanssin kautta Ilpoisiin, Harittuun ja Uittamolle. Työmatkalaisia palvelevat linjat 90 ja 91 Uittamon kautta Pernoon ja Pansioon. Itä-Turun palvelulinja P2 ajaa myös Lausteen läpi.


title: Lauste

text: Lausteella toimii aktiivinen, 7–8 kertaa vuodessa kokoontuva aluetyöryhmä, joka yrittää parantaa Lausteen omia asioita. Lausteen aluetyöryhmä ottaa vastaan myös aloitteita, joita voi jättää aluetyöntekijälle. Lausteen aluetyöryhmä järjestää joka vuosi pieniä tapahtumia, kuten Laustepäivät, laskiaisrieha ja luontoliikuntapäiviä.


title: Tapani I (Unkari)

text: Tapani I eli Pyhä Tapani oli Unkarin kuningas. Unkarin ruhtinaaksi noussut Tapani kruunattiin kuninkaaksi vuonna 1000 tai 1001, ja hänet tunnetaan erityisesti kristinuskon ja katolisen kirkon aseman vakiinnuttamisesta Unkarissa. Pyhänä Tapanina hän on myös katolisen kirkon pyhimys, jonka paavi kanonisoi kuningas László I:n kaudella. Pyhän Tapanin muistopäivää vietetään 16. elokuuta. Tapani toteutti valtakaudellaan myös hallinnollisia uudistuksia, omaksuen länsieurooppalaisen hallintotavan perinteisen heimoihin ja klaaneihin perustuneen järjestelmän sijaan.


title: Tapani I (Unkari)

text: Tapani syntyi vuosien 970 ja 975 välillä Esztergomissa Unkarissa. Tapanin isä Unkarin ruhtinas Géza kuului Árpádista polveutuvaan Árpádien hallitsijasukuun. Géza oli omalla valtakaudellaan lähentänyt vielä pakanallisen Unkarin suhteita kristillisen Länsi-Euroopan kanssa. Katolisen kirkon asema Unkarissa vahvistui, ja esimerkiksi Tapani, alkuperäiseltä nimeltään Vajik, sai kasteen ja kastenimen Stefan eli István. Pitkään jatkunut sota Unkarin ja Baijerin välillä päättyi Stefanin otettua vaimokseen tuolloisen Baijerin herttua Henrik II:n tytär Gisellan. Stefan oli saanut kristillisen kasvatuksen, mutta hänen isänsä ei ollut kovin harras kristitty. Géza jatkoi esimerkiksi pakanallisille jumalille uhraamista. Myöhemmässä Pyhän Tapanin legendassa hänet esitetäänkin julmana ja verisenä hallitsijana.


title: Tapani I (Unkari)

text: Stefan eli hallitsijanimeltään Tapani I nousi Unkarin valtaistuimelle isänsä kuoltua vuonna 997. Uusi kristitty kuningas ei miellyttänyt Unkarin vielä lukuisia pakanoita. Osa unkarilaisista oli tukenut valtaistuimelle Koppánya, joka oli myös Árpádien suvun vanhin jäsen. Tukenaan vaimonsa mukana tulleet saksalaiset ritarit Tapanin onnistui kuitenkin kukistaa Koppány. Tapani voitti Veszprémissä käydyn taistelun vuonna 998 ja Koppány teloitettiin pakanana. Koppányn kukistumisen jälkeen Tapani alisti myös Transsilvanian "gyulan" ja liitti tähän mennessä käytännössä Unkarista itsenäisen Transsilvanian ruhtinaskunnan ensi kertaa kiinteästi Unkariin. Tapanin alaisuudessa olivat nyt näin esimerkiksi alueen tärkeät suolakaivokset. Tapanin vakiinnutettua asemansa Unkarin valtiaana myös kristinuskon ja länsimaisen kulttuurin asema maassa vakiintui. Legitimiteettinsä tueksi Tapani pyysi vielä paavi Sylvester II:lta kruunua. Tapanin oma asema kuninkaana tekisi hänestä muiden länsimaisten kuninkaiden veroisen hallitsijan ja osoittaisi, ettei Unkari ollut näiden alainen. Kruunua oli tärkeää myös pyytää paavilta keisarin sijaan, jottei Unkarista tulisi keisarin alaista. Tapani kruunattiin todennäköisesti Esztergomissa joko joulupäivänä vuonna 1000 tai uutena vuotena 1001. Hänen virallinen tittelinsä oli nyt "rex Ungorum" eli unkarilaisten kuningas.


title: Tapani I (Unkari)

text: Unkarin kuninkaana Tapani oli myös Unkarin kirkon päämies. Unkariin perustettiin kymmenen uutta hiippakuntaa, minkä lisäksi Esztergomista ja Kalocsasta tehtiin arkkihiippakuntia. Hiippakunnat, tuomiokapitulit ja luostarit saivat suuret maaomistukset lahjoituksina, papit saivat verovapauden ja maanomistajien tuli maksaa kirkolle kymmenykset. Tapani valitsi residenssikseen Székesfehérvárin ja rakennutti paikalle kirkon, josta tuli Unkarin kruunajaiskirkko sekä myöhemmin Tapanin hautapaikka. Tapanin uudistukset eivät rajoittuneet pelkästään kirkon ja uskonnon saralle. Hän teki myös lopun Unkarissa vanhastaan vallinneista heimo- ja klaaniorganisaatioista. Eri heimopäälliköiltä takavarikoidusta suuresta maaomaisuudesta tuli kuninkaan vallan perusta. Uusi maallinen hallintojärjestelmä perustui länsieurooppalaiselle esikuvalle. Kuninkaan uudistuksien jatkuvuus vaarantui kuitenkin, kun Tapanin ainoa poika Imre kuoli tapaturmaisesti. Vallanperimysjärjestelmän mukaisesti kruununperijä oli Imren kuoleman jälkeen Tapanin serkku Vázsloy, joka oli kuitenkin uskonnoltaan pakanallinen. Tapani ratkaisi ongelman antamalla sokaista Vázsloyn, minkä lisäksi hänen korviinsa kaadettiin sulaa lyijyä. Vázsloystä tuli näin kykenemätön ja Tapani nimesi omaksi seuraajakseen Vázsloyn tilalle sisarenpoikansa Peter Orseolonin. Tapani kuoli Esztergomissa 15. elokuuta 1038 ja hänet haudattiin poikansa Imren rinnalle Székesfehérváriin.


title: Tapani I (Unkari)

text: Tapanin kuolemaa ja Peterin valtaannousua seurasi kriisi, jonka taustalla oli useita tekijöitä. Kuninkaan vallan vahvistumista ja katolisen kirkon asemaa vastustettiin. Monet vieroksuivat kirkollisveroja ja uutta pappien luokkaa, josta monet olivat peräisin Saksasta. Eri heimopäälliköt ja pakanallisuuden kannattajat kapinoivat. Peter pyysi apua keisari Henrik III:lta alistuen tämän vasalliksi. Kun kapina ei tällä loppunut, Unkarin ylimystö valitsi kuninkaaksi Vázsloyn kristinuskoa nyt tunnustavan pojan Andreas I:n. Kapina tukahdutettiin, mutta Árpádien suvun sisäiset kiistat jatkuivat aina kuningas László I:n kaudelle. László sai omalla kaudellaan myös paavin kanonisoimaan Tapanin sekä tämän pojan Imren.


title: Tapani I (Unkari)

text: Pyhästä Tapanista tuli Unkarin suojeluspyhimys, jonka muistopäivää vietetään virallisesti 16. elokuuta. Unkarissa juhlistetaan myös päivää 20. elokuuta, jolloin Pyhän Tapanin pyhäinjäännökset siirrettiin Budaan.


title: Goosebumps

text: Goosebumps-kirjasarja on R. L. Stinen kirjoittama nuorille suunnattu kauhukirjasarja. Kirjasarjan aiheena ovat perinteiset kauhuelementit, kuten luurangot, hautausmaat, aavetalot ja metsät. Sarja on hyvin suosittu nuorten keskuudessa ympäri maailman. Goosebumps on maailman myydyin lasten/nuorten kirjasarja: sitä on maailmalla myyty yhteensä noin 220 miljoonaa kappaletta. Sarjassa on 110 osaa, ja niistä ensimmäinen, "Welcome to Dead House" ilmestyi vuonna 1992. Kirjojen pohjalta on myös tehty televisiosarja. Sarjaa esitettiin Suomessa maksullisella Jetix-kanavalla.Vuonna 2015 sarja tuli myös Netflixiin suomenkielisellä dubbauksella.


title: Goosebumps

text: Sarjan osat "Vihreää hirviön verta" ja "Kamala kamera" on julkaistu Suomessa sarjanimellä "Kalmanväreitä". Ne kuuluvat silti "Goosebumps"-sarjaan.


title: Paolo Bettini

text: Paolo Bettini (s. 1. huhtikuuta 1974 Cecina) on italialainen kilpapyöräilijä, olympiavoittaja ja kaksinkertainen maailmanmestari. Bettini sai jo nuorena lempinimen ”Il Grillo” (”sirkka”), joka tuli hänen kirikyvystään ja hyökkäävästä pyöräilytaktiikastaan. Hän oli parhaimmillaan yhden päivän kilpailuissa.


title: Paolo Bettini

text: Vuonna 2000 Bettini osallistui Sydneyn olympialaisten maantieajoon, jossa tuli yhdeksänneksi. Seuraavan vuonna MM-kisoissa Lissabonissa hän oli toinen Óscar Freiren jälkeen. Ateenan olympialaisissa 2004 Bettini voitti kultaa maantieajossa karattuaan irtiottokumppaniltaan Sergio Paulinholta vähän ennen maalia. Vuonna 2006 Bettini voitti maantiepyöräilyn maailmanmestaruuden Salzburgissa ennen Erik Zabelia ja uusi mestaruuden seuraavana vuonna Stuttgartissa oltuaan paras viiden miehen kärkiryhmästä ennen Aleksandr Kolobnevia.


title: Paolo Bettini

text: Bettini voitti lukuisia klassikkokilpailuja: Liège–Bastogne–Liège -kilpailun vuosina 2000 ja 2002, Milano–San Remon 2003, Lombardian ympäriajon 2005 ja 2006, Clásica de San Sebastián- ja HEW Cyclassics -kilpailut vuonna 2003 sekä Züri-Metzgeten vuosina 2001 ja 2005. Vuosina 2002, 2003 ja 2004 hän voitti maailmancupin kokonaiskilpailun.


title: Paolo Bettini

text: Italian ympäriajossa Bettini voitti parhaan kirimiehen tummanvioletin paidan ("maglia ciclamino") vuosina 2005 ja 2006 – hän voitti molempina vuosina myös yhden etapin ja piti vuonna 2005 kokonaiskilpailun johtajan "maglia rosa" -paitaa neljän etapin ajan. Bettinillä on myös etappivoitto Tour de Francesta vuodelta 2000, Espanjan ympäriajosta vuosilta 2005, 2006, 2007 ja 2008 sekä Sveitsin ympäriajosta 2004.


title: Paolo Bettini

text: Bettini voitti Tirreno–Adriaticossa kokonaiskilpailun vuonna 2004 sekä etapin vuosina 1999 & 2002 ja kaksi etappia vuosina 2004 & 2006. Välimeren ajon hän voitti 2003 sekä etapin Tour de Romandiessa 1998.


title: Paolo Bettini

text: Lisäksi Bettini on Italian maantiepyöräilymestari vuosilta 2003 ja 2006.


title: Skonto FC

text:
Skonto Futbola Klubs oli jalkapalloseura Latvian pääkaupungista Riiasta. Se voitti Latvian itsenäistymisen jälkeen vuodesta 1992 pelatun maan pääsarjan Virslīgan mestaruuden 13 kertaa peräkkäin, mutta jäi vuonna 2005 toiseksi. Vuonna 2010 seura voitti vielä yhden mestaruuden. Latvian cupin joukkue voitti kahdeksan kertaa. Seura meni konkurssiin vuonna 2016 jäätyään ilman lisenssiä talousvaikeuksien vuoksi. Latvian toisella sarjatasolla 1. līgassa pelaava RTU Futbola centrs otti haltuunsa osan seurasta ja on esiintynyt vuodesta 2017 alkaen nimellä "RTU FC/Skonto Academy".
__notoc__


title: Ratchet: Gladiator

text: Ratchet: Gladiator (Amerikassa Ratchet: Deadlocked) on neljäs osa "Ratchet & Clank" -pelisarjassa. Pelin on kehittänyt Insomniac Games vuonna 2005 ja se ilmestyi Yhdysvalloissa nimellä "Ratchet: Deadlocked," Euroopassa nimellä "Ratchet: Gladiator sekä Japanissa nimellä Ratchet & Clank 4".


title: Ratchet: Gladiator

text: Sarjan uusin osa vie pelisarjan synkempään suuntaan. Ratchet kaapataan ilkeän mediamoguli Gleeman Voxin käskystä suosittuun holovid-ohjelmaan nimeltään Dreadzone. Ratchetin täytyy taistella pitääkseen itsensä ja ystävänsä elossa. Dreadzonen säännöt kieltävät Clankia auttamasta ystäväänsä, mutta Clank toimii pelissä Ratchetin tehtävien ohjaajana, joka antaa neuvoja ja henkistä tukea. Ratchetin kaulaan on asennettu niin kutsuttu Deadlock Collar, joka antaa tuskallisen sähköiskun hänen yrittäessään paeta. Gleeman Vox voi kuitenkin räjäyttää sen napin painalluksella. Lopulta Ratchetin täytyy yrittää pelastautua ja saattaa Vox Industries tuhoon, jotta galaksi olisi turvallisempi paikka.


title: Ratchet: Gladiator

text: "Ratchet & Clank" -pelisarjan erityispiirteisiin kuuluu, että Ratchetilla on käytössään paljon erilaisia aseita ja vempaimia. Aseita voi ostaa pulteilla, jotka ovat Universumin valuuttaa. Pultteja saa tappamalla vihollisia, suorittamalla tehtäviä sekä tuhoamalla esineitä, kuten pulttilaatikoita. Pelissä voi myös kerätä taitopisteitä, joilla saa koodeja. Vuonna 2007 julkaistussa PS2-versiossa Clankia voi ohjata Cooperativessa. Jos pelaajat ovat liian kaukana, on vain 10 sekuntia aikaa tulla tarpeaksi lähelle toista pelaajaa tai Ratchet sekä Clank räjähtävät kappaleiksi. Jos toinen pelaaja kuolee täytyy toisen pelaajan pysyä 5 sekuntia hengissä, että toinen pelaaja kerkeää hätiin. Gladiatorissa Ratchetin apuna on kaksi taistelurobottia, jotka auttavat Ratchetiä pyörittämään nodecrankeja (pulttialustoja) ja hakkeroimaan ns. Hacker Orbeja jne... Boteille voi ostaa lisäpäivityksiä sekä värjätä ja ostaa uusia päitä. Pelissä on myös cooperative-peli eli tarina pelataan kaksin.


title: Sofia (gnostilaisuus)

text: Sofia ( 'viisaus') viittaa gnostilaisessa perinteessä Jumalan viimeiseen ja alimpaan emanaatioon. Useimmissa ellei kaikissa gnostilaisissa myyteissä, kuten klassisessa setiläisen gnostilaisuuden myytissä, Sofia sai aikaan epävakauden jumalallisessa Pleromassa eli Täyteydessä, mikä sai vuorostaan aikaan materiaalisen maailman luomisen. Myönteinen tai kielteinen asenne aineelliseen maailmaan riippuu näin ollen siitä, kuinka Sofian tekoihin suhtaudutaan.


title: Sofia (gnostilaisuus)

text: Lähes kaikki gnostilaiset järjestelmät opettivat, että maailmankaikkeus sai alkunsa alkuperäisen, käsittämättömissä olevan Jumalan luona. Tähän Jumalaan viitataan muun muassa Bythoksena tai vanhempana, uusplatonilaisuuden Monadina ja muiden perinteiden ensimmäisenä aionina. Tästä alkuperäisestä ykseydestä emanoitui spontaanisti muita aioneita, mies- ja naispuolisia pareja alempia olentoja. Näistä alin pari olivat Sofia ja Kristus. Aionit muodostivat yhdessä Pleroman eli Jumalan Täyteyden, eikä niitä siksi voi nähdä erillisinä jumaluudesta vaan jumalallisen luonteen eri ominaisuuksien symbolisina abstraktioina.


title: Sofia (gnostilaisuus)

text: Sofian pelko ja ahdistus elämän menettämisestä, aivan samoin kuin hän menetti Jumalan valon, aiheutti hämmennystä ja kaipausta palata sen puoleen. Tämän kaipauksen seurauksena materia ("hyle") ja sielu ("psykhe") tulivat vahingossa oleviksi neljän klassisen alkuaineen eli tulen, veden, maan ja ilman kautta. Tämän seurauksena syntyi vahingossa myös leijonapäinen käärme, demiurgi, joidenkin gnostilaisten lähteiden mukaan seurauksena siitä, että Sofia yritti emanoida yksinään ilman miehistä vastapuoltaan. Demiurgi oli tietämätön Sofiasta ja jatkoi luomalla fyysisen maailman jossa elämme. Sofia onnistui kuitenkin sekoittamaan osan henkisestä voimastaan ("pneuma") demiurgin luomaan maailmaan.


title: Sofia (gnostilaisuus)

text: Tämän jälkeen pelastaja, Kristus, palaa ja antaa Sofian nähdä valon uudestaan, tuoden hänelle hengellisen tiedon. Tämän jälkeen Kristus lähetettiin maahan ihmisen, Jeesuksen, muodossa antamaan ihmisille "gnosis" eli pelastava tieto, jonka avulla he kykenisivät pelastamaan itsensä fyysisestä maailmasta ja palaamaan hengelliseen maailmaan.


title: Sofia (gnostilaisuus)

text: Valentinolaisessa myytissä Sofian kokemat kolme aistimusta ovat alkuna niitä vastaaville kolmelle ihmistyypille:


title: Sylvanus Olympio

text: Sylvanus Épiphanio Olympio (syyskuu 1902 Lomé, Togo – 13. tammikuuta 1963 Lomé, Togo) oli togolainen poliitikko. Hän toimi vuosina 1958–1961 Togon pääministerinä. Vuonna 1960 hänet valittiin Togon ensimmäiseksi presidentiksi. Hän toimi virassa kuolemaansa saakka. Olympio murhattiin vuonna 1963.


title: Sylvanus Olympio

text: Hänen poikansa, Gilchrist Olympio on myös poliitikko.


title: Apolo Ohno

text: Apolo Anton Ohno (s. 22. toukokuuta 1982, Federal Way, Washington) on yhdysvaltalainen kaukalopikaluistelija. Hän on kahdeksankertainen talviolympialaisten mitalisti.


title: Lasse Kjus

text: Lasse Kjus (s. 14. tammikuuta 1971 Oslo, Norja) on norjalainen uransa lopettanut alppihiihtäjä ja olympiavoittaja.


title: Lasse Kjus

text: Kjus on urallaan voittanut viisi olympiamitalia (yksi kulta, kolme hopeaa ja yksi pronssi), 11 MM-mitalia (kolme kultaa ja 8 hopeaa) ja kaksi maailmancupin kokonaisvoittoa. Kjus lopetti menestyksekkään uransa kansainvälisellä tasolla Åren maailmancupin finaaleihin 17.3.2006.


title: Lasse Kjus

text: Kjus kärsi urallaan kroonisen astman aiheuttamista oireista.Kjusilla on 18 maailmancup-osakilpailuvoittoa (syöksylasku 10, alppiyhdistetty 4, Super G 2, suurpujottelu 2).Kjusista tuli ensimmäinen alppihiihtäjä, joka on voittanut kaksi olympiamitalia samana päivänä. Aamulla hän voitti hopeaa syöksylaskussa, jota oli huonon sään vuoksi siirretty viidellä päivällä. Iltapäivällä hän sai alppiyhdistetyn hopeaa syöksylaskuosuuden jälkeen.


title: Game Boy Micro

text: Game Boy Micro on Nintendon valmistama ja Game Boy -konsolisarjaan kuuluva käsikonsoli, jonka kehittely alkoi vuonna 2004 Game Boyn päivitettynä versiona. Game Boy Micro julkistettiin vuoden 2005 E3-messuilla ja julkaistiin vuoden 2005 lopulla.


title: Game Boy Micro

text: Konsolin mitat ovat 50 mm × 101 mm × 17,2 mm. Se painaa 80 grammaa ja tukee Game Boy Advance -pelejä. Laitteessa on muun muassa vaihdettava etupaneeli ja ladattava akku, joka kestää jopa 5–10 tuntia. Game Boy Micron voi yhdistää USB-kaapelilla tietokoneeseen tai USB-liitännällisiin Nintendo Game Boy -versioon. Game Boy Micro ei tue muistikortteja, vaan kuten aikaisemmissakin Game Boy Advance -laitteissa, pelit tallentuvat pelimoduulille.


title: Maurice Yaméogo

text: Maurice Yaméogo (31. joulukuuta 1921 Koudougou – 9. syyskuuta 1993 Ouagadougou) oli burkinafasolainen poliitikko. Hän toimi Ylä-Voltan (nykyisen Burkina Fason) presidenttinä vuosina 1960–1966.


title: Maurice Yaméogo

text: Yaméogo kuului mosseihin, Burkina Fason suurimpaan etniseen ryhmään. Hän opiskeli alun perin katoliseksi papiksi.


title: Game Boy Color

text: Game Boy Color () on Nintendon valmistama ja julkaisema käsipelikonsoli, jonka edeltäjä oli suosittu Game Boy. Se julkaistiin Japanissa 21. lokakuuta 1998, Pohjois-Amerikassa 19. marraskuuta 1998, Euroopassa 23. marraskuuta 1998 ja Isossa-Britanniassa 27. marraskuuta 1998. Game Boy Color on ohuempi kuin Game Boy Pocket ja siinä on värinäyttö. Kuten alkuperäisessä Game Boyssa, siinä on 8-bittinen suoritin. Laitteessa toimivat myös alkuperäisen Game Boy -mallin pelit, joihin on jopa joissakin tapauksissa suunniteltu värit etukäteen. Game Boyta ja Game Boy Coloria on myyty yhteensä 118,7 miljoonaa yksikköä.


title: Game Boy Color

text: Game Boy Color oli vastaus pelinkehittäjien painostukseen luoda uusi ja paljon kehittyneempi käsikonsoli, koska heidän mielestään Game Boy ja sen uudistettu versio Game Boy Pocket olivat ominaisuuksiltaan riittämättömiä. Kehityksen tuloksena syntyi maailman ensimmäinen taaksepäin yhteensopiva käsikonsoli; koska Game Boy Colorilla pystyi pelaamaan alkuperäisen Game Boyn pelejä, sen pelivalikoima oli suurempi ja siten myös potentiaalisten käyttäjien määrä lukuisampi. Taaksepäin yhteensopivuudesta tuli Game Boy Colorin jälkeen Game Boy -konsolisarjan tärkeä ominaisuus, koska se mahdollisti julkaisuvaiheessa suuremman pelikirjaston kuin kilpailevissa konsoleissa.


title: Game Boy Color

text: Prosessorin, joka on Sharpin valmistama muunneltu Zilog Z80, kellotaajuus on noin 8 MHz eli kaksinkertainen alkuperäiseen Game Boyhin verrattuna. Game Boy Colorissa oli myös neljä kertaa alkuperäisen Game Boyn verran muistia (32 kilotavua keskusmuistia, 16 kilotavua videomuistia). Näytön resoluutio on sama kuin Game Boyssa eli 160×144 pikseliä.


title: Game Boy Color

text: Game Boy Colorissa oli myös infrapunayhteys langatonta kommunikointia varten. Tätä ominaisuutta käyttivät kuitenkin vain muutamat pelit, ja se jätettiin pois Game Boy Advancesta ja myöhemmistä Game Boy -konsoleista. Game Boy Colorin väripaletissa oli 32 768 väriä, joista 56 kyettiin käyttämään samanaikaisesti näytöllä, minkä lisäksi konsoli pystyi käyttämään neljän värin perusvarjostusta Game Boylle kehitettyihin peleihin. Game Boy Color pystyi värjäämään sprite-grafiikan ja taustan erikseen, mutta tämä aiheutti graafisia häiriöitä joissain peleissä.


title: Game Boy Color

text: Erityisesti Game Boy Colorille suunniteltujen pelien kotelot ovat väriltään kirkkaita. Ne eivät ole yhteensopivia uudemman Nintendo DS:n kanssa. Game Boyn kanssa yhteensopivat Game Boy Colorille suunnitellut pelit ovat muodoltaan samankaltaisia kuin Game Boyn harmaat pelimoduulit, mutta väriltään mustia tunnistamisen helpottamiseksi. Pokémon Yellowin ja Pokémon Goldin ja Silverin pelimoduulit poikkeavat väreiltään tavanomaisista moduuleista, mutta ovat teknisesti identtisiä niiden kanssa.


title: Game Boy Color

text: Game Boy Colorin logossa sana COLOR sisälsi kaikki konsolin viisi alkuperäistä väriä, joiden nimet ovat:


title: Game Boy Color

text: Samanaikaisesti julkaistiin "Atomic Purple", jonka kuori oli läpikuultavaa purppuraista muovia, jota käytettiin myös Nintendo 64:n peliohjaimessa.


title: Game Boy Color

text: Muunvärisiä konsoleita myytiin rajoitetuissa erissä tai vain tietyissä maissa. Näitä ovat muun muassa:


title: Game Boy Color

text: Viimeinen Japanissa julkaistu Game Boy Color -peli, joka oli yhteensopiva Game Boyn ja Super Game Boyn kanssa, oli "From TV Animation - One Piece: maboroshi no Grand Line -bōken -hen!" (heinäkuu 2002). Tämän ansiosta Game Boysta (1989–2002) tuli yksi maailman pitkäikäisimmistä konsoleista: vain Atari 2600 (1977–1992) ja Neo-Geo (1992–2004) olivat pitkäikäisempiä.


title: Game Boy Color

text: Nintendo 3DS:n julkaisun myötä Nintendo tiedotti, että Virtual Console -palvelu tulee olemaan käytettävissä myös 3DS:llä ja mahdollistaa joidenkin Game Boy- ja Game Boy Color -pelien, kuten "in", pelaamisen.


title: Richmond

text: Richmond tarkoittaa muun muassa seuraavia:


title: Veisu

text:
Veisu on kaupunginosa Tampereella. Se sijaitsee eteläisellä kaupunkialueella Koivistonkylän ja Korkinmäen välissä. Kaupunginosaan kulkevat bussilinjat 12, 21 ja 32. Veisussa on noin 1500 "(31.12.2013)" asukasta ja sieltä löytyy paljon rivitaloja. Veisun eteläpuolitse kulkee Tampereen itäinen ohitustie (valtatie 9) ja juuri Veisun kohdalla sijaitsee Karkunvuoren tunneli.
Veisun kaupunginosa on saanut nimensä Messukylään kuuluneesta Veisun (alun perin Veisulan) talosta, joka mainittiin asiakirjoissa jo vuonna 1540. Talo sijaitsi nykyisen Pullerikinmäen tienoilla. Veisun talosta lohkottiin aikoinaan Virsi- ja Laulu-nimiset tilat, mistä syntyi sanonta: "Messukylän taloja ovat virsi, veisu ja laulu." Veisuun vahvistettiin ensimmäinen asemakaava vuonna 1953. Alueen kadunnimet viittaavat suurelta osin maa- ja kotitalouteen siellä sijaitsevan Ahlmanin ammattiopiston (aikaisemmin maamies- ja emäntäkoulu) mukaan.


title: Sauropodit

text: Sauropodit (Sauropoda) on sukupuuttoon kuollut liskonlantioisten dinosaurusten osalahko tai kladi, jonka lajeilla oli pitkä häntä ja kaula, pieni pää, massiivinen ruumis ja neljä paksua, pilarimaista raajaa. Jotkin lajit saavuttivat valtavan koon, ja ryhmä sisälsi suurimpia koskaan eläneitä maaeläimiä, vaikka jotkin uurteisvalaat voivat ohittaa ne painossa. Tunnettuja sauropodisukuja ovat esimerkiksi "Apatosaurus", "Brontosaurus", "Brachiosaurus" ja "Diplodocus".


title: Sauropodit

text: Ensimmäiset sauropodit kehittyivät noin 210 miljoonaa vuotta sitten myöhäistriaskaudella "prosauropodeista". Myöhäisjurakaudella ne alkoivat levitä laajemmalle ja niiden koko alkoi kasvaa, erityisesti brachiosauridien ja diplodocidien. Myöhäisliitukaudella titanosaurit korvasivat useimmat entiset sauropodit. Viimeiset sauropodit kuolivat sukupuuttoon liitukauden joukkosukupuutossa, joka koitui lintuja lukuun ottamatta kaikkien dinosaurusten kohtaloksi. Sauropodien fossiileita on löydetty kaikilta mantereilta, myös Antarktikselta.


title: Sauropodit

text: Sauropoda-nimen keksi Othniel Charles Marsh vuonna 1878 ja se tarkoitaa kreikaksi "liskojalkaa". Sauropodit ovat yksi tunnetuimmista dinosaurusryhmistä, ja ne ovat esiintyneet populaarikulttuurissa suuren koon vuoksi.


title: Sauropodit

text: Täydelliset sauropodien fossiilit ovat harvinaisia. Monet, erityisesti suurimmat, tunnetaan ainoastaan muutamista yksittäisistä luista. Lisäksi monet lähes täydellisistä sauropodien luurangoista puuttuu pää, raajat ja häntä.


title: Sauropodit

text: Sauropodien luokittelu on viime vuosina pysynyt vakituisena, vaikka on yhä joitain epävarmuuksia, kuten "Euhelopuksen", "Haplocanthosauruksen", "Jobarian" ja Nemegtosauridaen sijoittaminen.


title: Sauropodit

text: Alla oleva kladogrammi perustuu Sanderin ja hänen kollegoiden (2011) näkemyksiin:


title: Herman Potočnik

text:
Herman Potočnik (22. joulukuuta 1892 Pula – 27. elokuuta 1929 Wien)
oli 1900-luvun alussa toiminut slovenialainen avaruusalan uranuurtaja.


title: Herman Potočnik

text: Hän syntyi Pulassa eteläisessä Istriassa, joka oli silloin osa Itävalta-Unkaria, nykyisin osa Kroatiaa. Hänen perheensä oli sloveeneja.


title: Herman Potočnik

text: Hänen vuonna 1841 syntynyt isänsä Jožef Potočnik oli lääkäri, joka toimi pojan syntyessä Pulassa Itävallan laivastoupseerina. Hänen Vuonna 1854 syntynyt äiti Minka oli kauppiasperheestä. Isä kuoli vuonna 1894, ja perhe muutti Mariboriin. Hermanilla oli kaksi veljeä Adolf ja Gustav (laivastoupseereita) ja sisko Franci. Mariborissa Potočnik kävi kansakoulun, jota seurasi keskikoulu sotilaskouluissa Fischaussa ja Hranicessa. Tämä järjestyi hänen setänsä kautta, joka oli kenraalimajuri. Vuosina 1910–1913 hän opiskeli teknillisessä sotilasakatemiassa Mödlingissä ja valmistui vänrikiksi erikoisalanaan rautatiet ja sillat.


title: Herman Potočnik

text: Ensimmäisen maailmansodan aikana hän palveli Galitsassa, Serbiassa ja Bosnia-Herzegovinassa. 1915 hänet ylennettiin yliluutnantiksi ("Oberleutnant"). Hänet siirrettiin lounaisrintamalle, jossa Itävallan joukot luhistuivat ja perääntyivät. Vuonna 1919 hänet siirrettiin eläkkeelle kapteenina tuberkuloosin vuoksi.


title: Herman Potočnik

text: Potočnik alkoi opiskella sähkötekniikkaa Wienin teknillisessä yliopistossa. Valmistuttuaan hän erikoistui rakettitekniikkaan. Vuodesta 1925 alkaen hän käytti kaiken energiansa avaruustekniikan ongelmien ymmärtämiseen. Hän oli tuon ajan työttömänä ja asui veljensä luona.


title: Herman Potočnik

text: Herman Potočnik käytti kirjallisessa tuotannossaan nimeä Noordung. Se voi tulla saksan kielen sanasta Ordnung eli järjestys ja N sen alussa kuvaa sen negaatiota, eli sana tarkoittaisi kaaosta.


title: Herman Potočnik

text: Vuoden 1928 lopussa hän sai valmiiksi Berliinissä ainoan kirjansa "Das Problem der Befahrung des Weltraums - der Raketen-motor" . Kustantaja Richard Carl Schmidt julkaisi sen vuonna 1929. Kirjan 188 sivun ja 100 kuvan avulla Potočnik kuvaa, miten ihminen voisi olla pitkiä aikoja avaruudessa. Hän loi avaruusaseman käsitteen ja laski geostationaarisen radan, jotka molemmat venäläinen Konstantin Tsiolkovski oli aiemmin määritellyt. Hän kuvasi satelliittien käyttöä kaukohavainnoinnissa sekä rauhanomaisiin että sotilaallisiin tarkoituksiin. Hän arveli avaruuden olevan sopiva paikka tieteellisille mittalaitteille. Kirja käännettiin venäjäksi vuonna 1935. Se käännettiin sloveeniksi vuonna 1986, ja NASA käännätti sen vuonna 1999 englanniksi.


title: Herman Potočnik

text: Potočnik innosti Saksan rakettiharrastajia, etenkin Verein für Raumschiffahrtin jäseniä, joita johti Hermann Oberth.


title: Herman Potočnik

text: Potočnik kuoli Wienissä köyhyydessä keuhkokuumeeseen 27. elokuuta 1929 ollessaan vasta 36-vuotias. Hänet haudattiin Wieniin. Hänen kuolemansa aikaan hänen työtään avaruustekniikan edistämisessä ei – ymmärrettävistä syistä – huomioitu lainkaan.


title: Herman Potočnik

text: Grazssa ja Ljubljanassa on nykyään hänen nimeään kantavat kadut.


title: Herman Potočnik

text: Mariborin yliopisto piti vuonna 1999 kaksipäiväisen symposiumin hänen työnsä muistamiseksi.


title: Herman Potočnik

text: Kansainvälisen avaruusaseman nimeämistä hänen mukaansa ehdotettiin 1990-luvun lopulla, mutta asia ei johtanut mihinkään tulokseen. Pulaan pyritään pystyttämään hänen patsaansa.


title: Ahmat Kadyrov

text: Ahmat Abdulhamidovitš Kadyrov (, 23. elokuuta 1951 – 9. toukokuuta 2004) oli yksi Venäjästä irtautuneen Tšetšenian johtajista, mufti ja myöhemmin Venäjän tuella Tšetšenian presidentti. Hänet murhattiin pommilla Groznyin stadionilla 9. toukokuuta 2004. Hänen poikansa Ramsan Kadyrov on nykyisin Tšetšenian johtaja ja voimahahmo.


title: Ahmat Kadyrov

text: Kadyrov syntyi Karagandassa, Kazakkien neuvostotasavallassa, jonne tšetšeenit karkotettiin toisen maailmansodan jälkeen. Perhe palasi Tšetšeno-Ingusiaan huhtikuussa 1957.


title: Ahmat Kadyrov

text: Kadyrov opiskeli leikkuupuimurin kuljettajaksi ja työskenteli sovhoosilla ja rakennusmiehenä. Vuonna 1980 hän meni Buharan madrassakouluun ja 1982 Taškentin islamilaiseen yliopistoon. Vuodet 1986–1988 hän oli Gudermesissa varaimaamina. Vuonna 1989 hän perusti ensimmäisen pohjoiskaukasialaisen islamilaisen instituutin Kurtšaloin kylään ja toimi sen rehtorina. Vuonna 1990 hän lähti opiskelemaan šariaa Ammanin islamilaiseen yliopistoon, mutta palasi jo 1991 kotimaahansa.


title: Ahmat Kadyrov

text: Vuonna 1993 hänet nimitettiin Tšetšenian varamuftiksi ja syyskuussa 1994 Tšetšenian tasavallan virkaa tekeväksi muftiksi. Vuonna 1995 hänet valittiin vaalilla toimeensa ensimmäisen Tšetšenian sodan aikana, jolloin hän julisti jihadin Venäjää vastaan ja kehotti jokaista tšetšeenia surmaamaan ainakin 150 venäläistä.


title: Ahmat Kadyrov

text: Vuonna 1999 hän tuomitsi julkisesti Šamil Basajevin yritykset luoda islamilainen valtio voimatoimin naapuritasavalta Dagenstaniin. Separatistijohtaja Aslan Mashadov nimitti häntä "vihollinen numero yhdeksi" ja erotti hänet muftin toimesta. Kadyrov luopui separatismista ja ryhtyi Moskova-mieliseksi. Hänet nimitettiin Tšetšenian tasavallan päämieheksi toisen Tšetšenian sodan jälkeen ja 5. lokakuuta 2003 valittiin vaalilla tasavallan presidentiksi. Häntä arvosteli keskusjohtoa useasti tasavallan unohtamisesta ja arvosteli armeijaa kovista otteista. Separatistit pitävät Kadyrovia petturina ja Moskovan nukkehallitsijana ja hänet yritettiin surmata useaan kertaan, ainakin tammikuussa ja syyskuussa 2001 ja toukokuussa 2003.


title: Ahmat Kadyrov

text: 9. toukokuuta 2004 pommi surmasi Kadyrovin voiton päivän tilaisuuksissa Dinamo-stadionilla Groznyissa. Iskussa kuoli ja loukkaantui monia muitakin, mukaan lukien joukkojen komentaja Tšetšeniassa, kenraali Valeri Baranov, joka loukkaantui vakavasti. Kadyroville myönnettiin Venäjän federaation sankarin arvonimi "post mortem".


title: Ahmat Kadyrov

text: Hänen toinen elossa olevan lapsensa, Ramsan Kadyrov, josta sittemmin on tullut tasavallan pääministeri ja presidentti, on omine sotilasjoukkoineen ja Venäjän armeijan tuella pyrkinyt kostamaan isänsä surmaajille.


title: Aleksei Žamnov

text: Aleksei Jurjevitš Žamnov (, s. 1. lokakuuta 1970 Moskova, Venäjän SFNT, Neuvostoliitto) on venäläinen entinen jääkiekkoilija. Pelipaikaltaan hän oli keskushyökkääjä.


title: Arkosaurit

text: Arkosaurit ("Archosauria") olivat suuri diapsidimatelijaryhmä, joka kehittyi triaskauden alussa "Archosauriformes"-ryhmän esivanhemmista. Arkosaurit ja niistä kehittyneet lajit olivat merkittävin lajiryhmä mesotsooisella maailmankaudella.


title: Arkosaurit

text: Arkosaurien kaksi suurinta ryhmää olivat Ornithorida ja Pseudosuchia. Edellinen oli keskitriaskaudella merkityksetön, mutta triaskauden lopulla ryhmästä lajiutuivat dinosaurukset ja pterosaurit. Suuri osa arkosaurilajeista, pääasiassa Pseudosuchia-ryhmästä, hävisi triaskauden päättäneessä joukkosukupuutossa noin 195 miljoonaa vuotta sitten. Seuranneina jura- ja liitukausina Ornithoridan dinosaurukset kukoistivat maalla ja pterosaurit ilmassa, ja Pseudosuchian krokotiilieläimet joissa ja suoalueilla.


title: Arkosaurit

text: Liitukauden lopun joukkosukupuutosta selvisivät muun muassa lintujen ja krokotiilieläinten arkosauriesivanhemmat. Niiden jälkeläiset ovatkin ainoat nykyisin elävät arkosaurien edustajat.


title: Arkosaurit

text: Aikaisemmin krokotiileläinten sukuisiin arkosaureihin viitattiin nimellä "Crurotarsi" mutta uusien havaintojen mukaan tämä ryhmä sisältäisi kaikki arkosaurit, sillä ryhmän määritelmässä käytetyt phytosaurit osoittautuvatkin olevan kaikkien arkosaurien sisarryhmä eivätkä krokotiilieläinten lähisukulaisia.


title: Gustav Vigeland

text: Gustav Vigeland (11. huhtikuuta 1869 Mandal – 12. maaliskuuta 1943 Oslo) oli norjalainen kuvanveistäjä.


title: Gustav Vigeland

text: Vigeland syntyi puuseppämestarin poikana Mandalissa, pienessä rannikkokaupungissa Etelä-Norjan rannikolla. Nuorena hän oppi lukemaan ja vuolemaan puuta paikallisessa koulussa. Vuosina 1884-1885 Vigeland oli puusepän oppipoikana Kristianiassa (nyk. Oslo). Isän kuolema pakotti Vigelandin palaamaan kotiin auttamaan perhettään. Vuonna 1888 hän kuitenkin palasi Kristianiaan. Siellä hänestä tuli kuvanveistäjä Brynjulf Bergslienin oppipoika. Hän työskenteli jonkin aikaa myös Mathias Skeibrokin ateljeessa. Vuonna 1889 Vigeland debytoi näyttelyssä teoksella "Hagar ja Ismael". Seuraavina vuosina hän työskenteli ja vietti aikaa muun muassa Kööpenhaminassa, Pariisissa, Berliinissä ja Firenzessä.


title: Gustav Vigeland

text: Ensimmäisen oman näyttelynsä Vigeland piti vuonna 1894. Vastaanotto oli ristiriitainen, mutta kriitikot arvostivat Vigelandia. Oma tuotanto ei kuitenkaan elättänyt taiteilijaa, joten vuonna 1897 hän aloitti Nidarosin katedraalin restauraatiotyöt Trondheimissa. Vuosina 1900–1910 Vigeland teki useita muotokuvaveistoksia, jotka nostivat hänet suureen suosioon Norjassa.


title: Gustav Vigeland

text: Vuonna 1921 Vigeland teki Oslon kaupungin kanssa sopimuksen, jossa kaupunki lupautui rakentamaan taiteilijalle ateljeen ja asunnon. Samalla Vigeland lupautui luovuttamaan kaupungille kaikki siihen astiset työnsä ja tulevien veistostensa luonnokset. Ateljee museoitiin Vigelandin kuoleman jälkeen.


title: Gustav Vigeland

text: Vigelandin töissä tärkeitä teemoja olivat kuolema ja naisen ja miehen suhde. Nykyään Vigeland muistetaan Oslossa sijaitsevasta Vigelandin puistosta.


title: Gustav Vigeland

text: Gustav Vigelandin veli taidemaalari Emanuel Vigeland (1875-1948) tuli tunnetuksi erityisesti lasimaalausten tekijänä.


title: Gustav Vigeland

text: Norwegian Air Shuttle on maalauttanut Vigelandin kuvan yhden Boeing 737-800 -koneensa pyrstöön. Aiemmin Vigelandin kuva on ollut myös toisen, sittemmin käytöstä poistetun 737-800:n pyrstössä.


title: Ramzan Kadyrov

text: Ramzan Ahmatovitš Kadyrov (, s. 5. lokakuuta 1976, Tsenteroi), on tšetšenialainen sotilasjohtaja. Hän on ollut tasavallan presidentti huhtikuusta 2007 oltuaan sitä ennen pääministeri ja virkaatekevä presidentti helmikuusta 2007. Hän on maan surmatun presidentin Ahmat Kadyrovin poika.


title: Ramzan Kadyrov

text: Kadyrovin kauden piti päättyä huhtikuussa 2016 ja hän kertoi etukäteen väistyvänsä vallasta. Syyskuussa 2016 hänet kuitenkin valittiin kolmannelle kaudelle 97 prosentin ääniosuudella.


title: Ramzan Kadyrov

text: Kadyrov taisteli Venäjän armeijan joukkoja vastaan ensimmäisessä Tšetšenian sodassa, mutta vaihtoi puolta vuonna 1999. Hänet nimitettiin tasavallan varapääministeriksi hänen isänsä kuoltua pommi-iskussa 9. toukokuuta 2004, ja hän aloitti kamppailun kostaakseen surmatyön. Kun pääministeri Sergei Abramov loukkaantui auto-onnettomuudessa joulukuussa 2005, Kadyrovista tuli tasavallan virkaatekevä pääministeri. Presidentiksi päästäkseen ehdokkaan täytyy Tšetšenian perustuslain mukaan olla 30-vuotias.


title: Ramzan Kadyrov

text: Pääministerinä Kadyrov otti käyttöön osia islamilaisesta laista - šariasta, julisti pyhän sodan terroristeja vastaan ja kielsi uhkapelin lisäksi alkoholin valmistuksen ja käytön. Hän on myös ehdottanut moniavioisuuden ottamista käyttöön, koska tasavallassa on sotien jäljiltä kymmenesosa vähemmän miehiä kuin naisia.


title: Ramzan Kadyrov

text: Helmikuussa 2006 hän kielsi Muhammad-pilapiirrosjupakan vuoksi Tanskan kansalaisilta pääsyn Tšetšeniaan.


title: Ramzan Kadyrov

text: Ihmisoikeusryhmien mukaan Kadyrovin yksityinen kolmituhatmiehinen armeija ("kadyrovtsy") on vastuussa monista tasavallassa tapahtuneista murhista, raiskauksista, kidutuksista ja kaappauksista.


title: Ramzan Kadyrov

text: Hänen on väitetty keränneen separatistijohtaja Aslan Mashadovista luvatun 10 miljoonan dollarin palkkion, mutta tätä ei ole virallisesti annettu tiedoksi verikoston kierteen jatkumisen pelossa.


title: Brahman

text: Brahman (sanskritia; devanagari: ब्रह्मन्; IAST: "brahman") on hindulaisuuteen liittyvä käsite, joka tarkoittaa maailman sielua, kaikkeuden taustalla olevaa perimmäistä totuutta. Brahmanin katsotaan olevan muuttumaton, voittamaton, kaikkialla läsnä oleva, sukupuoleton, kaikkivoipa ja kaikkitietävä voima. Siksi sitä ei tarvitse enempää kuvailla.


title: Abdou Diouf

text: Abdou Diouf (s. 7. syyskuuta 1935 Louga) on senegalilainen poliitikko. Hän toimi maansa toisena presidenttinä vuosina 1981–2000. Hänen edeltäjänsä oli Léopold Sédar Senghor, ja vuonna 2000 häntä seurasi Abdoulaye Wade.


title: Abdou Diouf

text: Diouf syntyi 7. syyskuuta 1935 Lougassa, joka kuului silloin Ranskan Länsi-Afrikkaan. Hän opiskeli lakia Dakarissa ja jatkoi opintojaan Ranskassa vuonna 1960.


title: Abdou Diouf

text: Diouf palasi Senegaliin kahdeksan kuukautta maan itsenäistymisen jälkeen. Hän työskenteli virkamiehenä, kunnes hänet nimitettiin aluekuvernööriksi. Vuonna 1968 hänet nimitettiin suunnittelun ja teollisuuden ministeriksi ja vuonna 1970 pääministeriksi.


title: Abdou Diouf

text: Presidentti Senghor luopui vallasta vuonna 1981, ja pääministeri Dioufista tuli hänen seuraajansa. Diouf poisti rajoituksia poliittiselta toiminnalta, jolloin oppositiopuolueiden määrä moninkertaistui. Se auttoi Dioufia saamaan vuoden 1983 presidentinvaaleissa 80 prosenttia äänistä. Vuonna 1988 hän voitti vaalit yli 70 prosentilla äänistä, ja vuonna 1993 hänet valittiin kolmannen kerran 58 prosentin äänienemmistöllä. Presidentin kautta oli pidennetty vuonna 1991 seitsemään vuoteen. Vuoden 2000 vaaleissa hänet voitti Abdoulaye Wade.


title: Abdou Diouf

text: Diouf toimi Organisation Internationale de la Francophonien pääsihteerinä vuoden 2003 alusta vuoden 2014 loppuun.


title: Alvin Kraenzlein

text: Alvin Christian Kraenzlein (12. joulukuuta 1876 Minneapolis, Minnesota, Yhdysvallat – 6. tammikuuta 1928 Wilkes-Barre, Pennsylvania, Yhdysvallat) oli yhdysvaltalainen yleisurheilija, joka voitti vuonna 1900 Pariisin olympialaisissa 60 metriä, 110 metrin aidat, 200 metrin aidat ja pituushypyn. Hän on ainoa yleisurheilussa neljä yksilölajin voittoa samoissa kisoissa saavuttanut urheilija. Ennen olympialaisia Kraenzlein voitti useita amatööriurheiluliitto AAU:n Yhdysvaltain-mestaruuksia. Kilpauransa jälkeen hän toimi valmentajana muun muassa Saksassa ja Kuubassa.


title: Alvin Kraenzlein

text: Alvin Kraenzlein syntyi vuonna 1876 saksalaisille maahanmuuttajille Johann Georg Kränzleinille ja Maria Augusta Schmidtille. Perhe muutti pian Alvinin syntymän jälkeen Milwaukeehen.


title: Alvin Kraenzlein

text: Kraenzlein aloitti juoksu- ja hyppykilpailut milwaukeelaisessa high schoolissa. Wisconsonin yliopistoon hän kirjautui vuonna 1895. Hän otti ensimmäisen merkittävän voittonsa vuonna 1897, kun hän voitti Yhdysvaltain amatööriurheiluliiton (AAU) 220 jaardin aitajuoksumestaruuden. Pennsylvanian yliopiston tunnettu yleisurheiluvalmentaja Mike Murphy huomasi pian Kraenzlein ja houkutteli tämän yliopistoonsa, jossa hän opiskeli hammaslääketiedettä.


title: Alvin Kraenzlein

text: Murphyn alaisuudessa Kraenzlein kehitti aitomistyyliään. Aitajuoksijat yleensä hidastivat aidalle ja hyppäsivät aidan yli molemmat jalat koukussa. Kraenzlein alkoi aitoa siten, että hänen toinen jalkansa oli suoristettuna ja toinen jalka edelleen koukistettuna. Hänen vauhtinsa ei hidastunut aitaa ylittäessä samalla tavalla kuin muiden, ja tästä tavasta tuli lopulta aitajuoksun vallitseva tyyli.


title: Alvin Kraenzlein

text: Pennsylvanian yliopistoa edustanut Kraenzlein voitti vuoden 1898 AAU:n mestaruuskilpailuissa 120 ja 220 jaardin aitajuoksun. Samana vuonna hän teki 120 jaardin maailmanennätyksen 15,2. Kraenzlein uusi 1899 120 ja 220 jaardin mestaruutensa ja otti myös pituushypyn mestaruuden. Hän voitti vuosina 1898–1900 myös IC4A-mestaruuden molemmissa aitajuoksulajeissa. Vuonna 1899 hän otti kilpailussa ennätykselliset 18 pistettä, kun hän voitti myös 100 jaardin juoksun ja sijoittui toiseksi pituushypyssä. Suoritus auttoi Pennsylvanian yliopiston joukkuemestaruuteen.


title: Alvin Kraenzlein

text: Pariisin olympialaisissa 1900 Kraenzlein voitti olympiakultaa 60 metrin juoksussa, pituushypyssä, 110 metrin aidoissa ja 200 metrin aidoissa kolmen päivän aikana. Kukaan toinen urheilija ei ole voittanut olympialaisten yleisurheilussa samoissa kisoissa neljää henkilökohtaista kultamitalia. 60 metrin voittoaika oli 7,0 ja 200 metrin aitojen 25,4. Pituushypyn voittotulos 718,5 oli uusi olympiaennätys. Ellery Clarkin edellinen ennätys parani 83,5 senttimetriä. 110 metrin aidoissa hän juoksi alkuerissä ajan 15,6, joka paransi Thomas Curtisin olympiaennätystä kahdella sekunnilla. Loppukilpailun voittoaika 15,4 oli myös uusi maailmanennätys.


title: Alvin Kraenzlein

text: Pituushypyssä Kraenzlein voitti hopeamitalisti Meyer Prinsteinin vain yhdellä sentillä. Prinstein hyppäsi tuloksensa karsinnassa, joiden tulokset laskettiin mukaan loppukilpailuun. Prinstein ei saanut yliopistovalmentajiltaan lupaa kilpailla finaalissa, joka järjestettiin sunnuntaina. Kraenzleinilla ei ollut tällaisia rajoituksia, ja hän hyppäsi finaalissa voittoon riittänyt 718,5 senttimetriä. Prinstein ehdotti maanantaille uutta kilpailua, mutta Kraenzlein ei tähän suostunut. Tämä aiheutti miesten välille monivuotisen riidan.


title: Alvin Kraenzlein

text: Kraenzlein teki kaikkiaan seitsemän maailmanennätystä (kaksi aidoissa ja viisi pituushypyssä).


title: Alvin Kraenzlein

text: Kraenzlein valmistui vuonna 1900 hammaslääkäriksi. Hän ei kuitenkaan harjoittanut ammattia, vaan ryhtyi valmentajaksi. Hän valmensi vuodet 1910–1913 Michiganin yliopistossa.


title: Alvin Kraenzlein

text: Kranzlein teki vuonna 1913 viiden vuoden sopimuksen Saksan olympiajoukkueen valmentamisesta. Hänen palkkansa oli raporttien mukaan 50 000 Yhdysvaltain dollaria. Kraenzlein muutti Saksaan ja asui Berliinissä, kunnes sodan uhka pakotti hänet palaamaan Yhdysvaltoihin. Hän lähti Saksasta juuri ennen ensimmäisen maailmansodan alkamista. Sodan jälkeen Kraenzlein toimi muun muassa Kuuban yleisurheilumaajoukkueen valmentajana.


title: Alvin Kraenzlein

text: Kranzlein sairastui elokuussa 1927 sydäntautiin ja kuoli tammikuussa 1928.


title: Åstan junaturma

text: Åstan junaturma tapahtui Rørosbanen-radalla 4. tammikuuta 2000 kello 13:12:35 lähellä Åstan kylää Åmotin kunnassa Norjassa. Onnettomuudessa menehtyi 19 ihmistä ja 67 loukkaantui, kun Trondheimistä lähtenyt henkilöjuna törmäsi yhteen Hamarista tulossa olevan paikallisjunan kanssa. Yhteentörmäystä seurasi lähes räjähdysmäinen tulipalo. Onnettomuus on edelleen pahin Norjassa tapahtunut junaonnettomuus.


title: Åstan junaturma

text: Dieselveturivetoinen juna 2302 lähti Trondheimin rautatieasemalta aikataulun mukaisesti kello 07.45 kohti Hamaria. Junassa oli 75 matkustajaa. Junan jatkaessa matkaansa Rørosin asemalta se oli junakohtausten vuoksi 21 minuuttia myöhässä, mutta sen lähtiessä Renan asemalta se oli kuitenkin myöhässä enää vain seitsemän minuuttia. Asemalla junan lähtösuunnan pääopastin näytti junalle ajon sallivaa opastetta.


title: Åstan junaturma

text: Juna 2369 oli myös dieselvetoinen. Se lähti Hamarista kohti Renaa kello 12.30 mukanaan kymmenen matkustajaa. Renassa junan oli tarkoitus palata takaisin Hamariin. Kello 13.06 juna pysähtyi Rustadin asemalle ottamaan matkustajia, ja aikataulun mukaan matkan piti jatkua kello 13.10. Kello 13.07 turvalaitteen rekisteriin tallentui punaisen opastimen ohitus sekä vaihteen aukiajo: juna oli sivuuttanut seis-opastetta näyttäneen opastimen etuajassa ja siirtynyt yksiraiteiselle rataosuudelle.


title: Åstan junaturma

text: Rørosbanenin liikenteenohjaus Hamarin ja Rørosin välillä hoidetaan kaukokäytöllä Hamarin liikenteenohjauskeskuksesta. Liikenteenohjaajan työpisteessä ei ollut tuolloin mitään äänimerkkiä, joka olisi varoittanut junien yhteentörmäysvaarasta.


title: Åstan junaturma

text: Rørosbanen ei myöskään ollut varustettu junien automaattisella kulunvalvonnalla, joka olisi estänyt punaisen opastimen ohittamisen ja siten estänyt yhteentörmäyksen. Rataosalla ei kuuluvuusongelmien ja katvealueiden vuoksi ollut myöskään rautateiden linjaradiojärjestelmää, vaan yhteydet junien henkilökunnan ja liikenteenohjauksen välillä hoidettiin matkapuhelimin. Niiden puhelinnumerot oli kirjattu väärin tai ne puuttuivat kokonaan liikenteenohjauskeskuksen listalta, joten liikenteenohjaaja ei voinut varoittaa veturinkuljettajia. Kello 13:12:35 junat törmäsivät toisiinsa kohtalokkain seurauksin.


title: Valpuri

text: Valpuri on naisen etunimi. Nimen ruotsinkielinen vastine on Valborg. Valpurin nimipäivä on vappuna eli 1. toukokuuta, joka on myös ruotsinkielisen kalenterin mukaan Valborgin nimipäivä. Nimi on muunnos germaanisesta nimestä "Walburga", joka merkitsee linnoituksen valtiasta.. Nimen on tehnyt suosituksi katolinen pyhimys Valburg (710 – 25.2.779).


title: Valpuri

text:
Suomessa nimi Valpuri on Väestörekisterikeskuksen tietojen mukaan annettu
1900-luvun alusta vuoden 2009 mennessä 2924 ja Valborg 1260 henkilölle.


title: Léopold Sédar Senghor

text: Léopold Sédar Senghor (9. lokakuuta 1906 Joal – 20. joulukuuta 2001 Verson) oli senegalilainen poliitikko ja runoilija, alkuperältään Joalin kaupungin kristittyjä sereerejä. Hän oli muun muassa frankofonia- ja négritude-aatteiden ajattelija ja kehittäjä.


title: Léopold Sédar Senghor

text: Senghor toimi maansa ensimmäisenä presidenttinä vuosina 1960–1980. Senghor perusti oman poliittisen puolueensa, Bloc Démocratique Sénégalais’n, mutta kehitti monipuoluejärjestelmän itsenäistyneeseen Senegaliin. Senghor sanoitti Senegalin kansallislaulun Pincez Tous vos Koras, Frappez les Balafons’n. Vuonna 1980 Senghoria seurasi Senegalin presidenttinä Abdou Diouf. Vuonna 1983 Senghorista tuli Ranskan akatemian ensimmäinen afrikkalainen jäsen. Senghor kuoli vuonna 2001 Ranskassa. Hänet haudattiin Joaliin, Senegaliin.


title: Léopold Sédar Senghor

text: Senghor voitti vuonna 1975 Makedoniassa Strugan runoiltojen kultaseppeleen.


title: Léopold Sédar Senghor

text: Senghor vieraili myös kaksi kertaa Suomessa, presidentti Urho Kekkosen vieraana.


title: Alu Alhanov

text: Alu Dadaševitš Alhanov (, (s. 20. tammikuuta 1957) on Venäjän varaoikeusministeri. Hän oli vuosina 2004–2007 Tšetšenian tasavallan presidentti.


title: Alu Alhanov

text: Alhanov syntyi Kazakstanissa, jonne tšetšeenikansa oli karkotettuna toisen maailmansodan jälkeen. Hän meni Neuvostoliiton armeijaan koulun jälkeen ja liittyi poliisivoimiin 1983, opiskeltuaan Mogilevissa Valko-Venäjällä. Hän opiskeli poliisikorkeakoulussa Donin Rostovissa ja nimitettiin Tšetšeeni-Ingusian hallituksen Pohjois-Kaukasian kuljetusministeriön varajohtajaksi Groznyiin 1992. Hänet pääsi myöhemmin osaston johtajaksi, jossa virassa oli vuoteen 1997.


title: Alu Alhanov

text: Alhanov oli Venäjän puolella ensimmäisessä Tšetšenian sodassa 1994. Hän sai urhoollisuusmitalin Groznyin taistelussa 1996.


title: Alu Alhanov

text: Huhtikuussa 2003 hänet nimitettiin Ahmad Kadyrovin hallituksen sisäministeriksi ja poliisivoimien kenraalimajuriksi. Kun Kadyrov surmattiin toukokuussa 2004, Alhanovista tuli Venäjän ja Kadyrovin klaanin suosikki pääministerin virkaan.


title: Alu Alhanov

text: 29. elokuuta 2004 presidentinvaaleissa Alhanov sai virallisten tietojen mukaan 73,67 % äänistä 85,25 % äänestysaktiivisuudella. Vaalikampanja käytiin terroriuhan alla, jota muun muassa Yhdysvaltain ulkoministeriö arvosteli. Separatistit nimittivät vaalia "farssiksi." Surmatun presidentti Kadyrovin pojasta Ramzan Kadyrovista tuli tasavallan pääministeri joulukuussa 2005.


title: Alu Alhanov

text: Tasavallassa käytiin hiljaista valtakamppailua presidentin ja pääministerin välillä aina tammikuuhun 2007 asti. 19. tammikuuta entisen presidentti Kadyrovin joukot ratsasivat sanomalehti Daymohin tilat ja polttivat lehden seuraavan päivän 11 000 kappaleen painoksen, jossa onniteltiin presidentti Alhanovia syntymäpäivän johdosta. Viisi päivää myöhemmin Alhanov ilmoitti, ettei aio jatkaa tasavallan johdossa.


title: Alu Alhanov

text: Presidentti Vladimir Putin vapautti Alhanovin 15. helmikuuta 2007 tehtävästään, jonka jälkeen hän siirtyi Moskovaan varaoikeusministeriksi. Presidentinvirkaa ryhtyi hoitamaan Ramzan Kadyrov.


title: Kitka (täsmennyssivu)

text: Kitka voi tarkoittaa ainakin seuraavia asioita:


title: Terapsidit

text: Terapsidit ("Therapsida") on selkärankaisten eläinten kladi, joka käsittää nisäkkäät ja niiden lähimmät sukupuuttoon kuolleet sukulaiskladit. Sukupuuttoon kuolleita terapsidikladeja ovat muiden muassa dikynodontit ja Dinocephalia-alalahko.


title: Terapsidit

text: Terapsidit on aikaisemmin luettu toiseksi synapsidien lahkoista. Nykyään toista näistä lahkoista – nimeltään Pelycosauria – ei enää käytetä taksonina vaan vain epävirallisena ”pelykosauri”-nimenä. Tämä johtuu siitä, että se ei ole luonnollinen vaan parafyleettinen ryhmä, joka käsittää kaikki synapsidit, jotka eivät kuulu terapsideihin.


title: Terapsidit

text: Terapsidit korvasivat muut synapsidit keskisen permikauden aikana noin 269 miljoonaa vuotta sitten. Niiden valtakausi kesti keskiselle triaskaudelle asti. Sen jälkeen (noin 245–216 milj. v. sitten) alkoi Archosauromorpha-matelijoiden kuten krokotiilien varhaisten sukulaisten ja dinosaurusten vuoro vallita suurimpina maaeläiminä. Terapsidit nousivat nisäkkäinä uudelleen hallitsevaan asemaan kenotsooisella maailmankaudella noin 65 milj. v. sitten.


title: Terapsidit

text: Varhaisia varsinaisiin nisäkkäisiin kuulumattomia terapsideja kutsuttiin aiemmin ”nisäkäsmäisiksi matelijoiksi” tai ”nisäkäsliskoiksi”. Ne ovat kuitenkin läheisempää sukua nisäkkäille kuin matelijoille. Aiemmin terapsideilla tarkoitettiin vain nisäkkäitä edeltäneitä muotoja, mutta nykyisin eliöiden luokittelussa käytettävä fylogeneettinen systematiikka nimeää vain kladeja eli eliöryhmiä, joihin kuuluvat kantamuoto ja sen kaikki jälkeläiset. Tästä syystä nisäkkäät luetaan terapsideihin, tarkemmin kynodontteihin esivanhempiensa tapaan.


title: Terapsidit

text: Terapsidit eroavat varhaisemmista synapsideista siten, että niillä on vahvemmat leukalihakset ja hampaisto, jossa usein erottuvat erilaistuneet etu-, kulma- ja poskihampaat. Terapsidien jalat ovat myös sijoittuneet enemmän vartalon alle kuin varhaisemmilla synapsideilla, joiden jalat olivat ruumiin sivuilla.


title: Terapsidit

text: Ensimmäiset nisäkkäitä varhaisemmat terapsidit kuvattiin tieteelle jo 1800-luvun alkupuolella Venäjältä ja Etelä-Afrikasta löydettyjen fossiilien perusteella. Sittemmin varhaisten terapsidien fossiileja on löydetty myös muualta, kuten Kiinasta, Etelä-Amerikasta, Etelämantereelta sekä Pohjois-Amerikasta.


title: Terapsidit

text: Vuonna 1838 Kutorga kuvasi "Brithopusin" Permin alueelta löydettyjen fossiilisten luunkappaleiden perusteella, joita olivat pala olkaluuta, epätäydellisesti säilynyt pääkallo ja osia alaleuasta hampaineen. Löytö oli hyvin epätäydellisesti säilynyt. Hän kuvasi samalla myös "Syodonin" kallon perusteella. Kutorga erehtyi kuitenkin luulemaan näitä eläimiä nisäkkäiksi. Vuonna 1844 Richard Owen havaitsi Etelä-Afrikasta löydettyjen dikynodonttien omaavan nisäkäsmäisiä piirteitä, vaikka että ne eivät selvästikään olleet nisäkkäitä.


title: Terapsidit

text: Kun ensimmäiset etu-, kulma- ja poskihampaat omaavat fossiilit lähetettiin British Museumiin vuosina 1853 ja 1858 niiden nisäkäsmäisyys oli ilmeistä. Owen luokitteli dikynodontit Anomodontiaan ja nisäkkäänhampaiset fossiilit kuten "Galesauruksen" ja "Gorgonopsin" Theriodontiaan. Näitä eläimiä alettiin nimittää ”nisäkäsmäisiksi matelijoiksi”, sillä niillä oli monia nisäkäsmäisiä piirteitä mutta ne eivät kuitenkaan olleet nisäkkäitä.


title: Terapsidit

text: Henry Fairfield Osborn oli sitä mieltä, että Theriodontia sisälsi nisäkkäiden kantamuodon, sillä niillä oli kaikki nisäkkäiden esimuodolta odotetut primitiiviset ominaisuudet. Koska näillä eläimillä oli eräitä sammakkoeläinmäisiä primitiiviominaisuuksia, ne olivat Osbornin mukaan eronneet nykymatelijoihin johtaneesta kehityslinjasta ennen kuin matelijoiden ominaisuudet ilmaantuivat. Lisäksi Edward Drinker Cope oli havainnut ”pelykosaurien” omaavan monia nokkaeläinten ominaisuuksia, ja päätteli niiden olevan terapsidien esimuotoja tai esimuotojen lähisukulaisia. Hän huomasi myös yhtäläisyyksiä nimellä ”Cotylosauria” tunnettujen eläinten ja nisäkäsmäisempien ”pelykosaurien” välillä, ja kutsui niitä yhteisellä nimellä "Theromorpha" tai "Theromora". Aluksi monet paleontologit uskoivat hänen erehtyneen. Näistä eläimistä kerätyt lisätiedot kuitenkin todistivat hänen olleen oikeassa, sillä varhaiset terapsidit muistuttivat rakenteeltaan ”pelykosaureja”.


title: Terapsidit

text: Harry Seeley tutki Etelä-Afrikasta löydettyjä terapsideja vuodesta 1888 lähtien ja teki useita tärkeitä havaintoja niiden anatomiasta. Vuonna 1894 hän erotti "Thrinaxodonin" omaksi suvukseen, kun muut olivat aikaisemmin uskoneet sen kuuluneen "Galesauruksiin". Owen oli kuvannut "Tapinocephalusin" kallon kuono-osan perusteella jo vuonna 1876, ja vuonna 1888 Seeley kuvasi lantion perusteella uuden suvun "Phocosaurus", mutta Richard Lydekker luokitteli kyseisen lantion ja muut siihen liittyneet luut "Tapinocephalus"-sukuun, johon se saattaakin kuulua sillä kallon perusteella se eroaa "Tapinocephalusista" vain siinä että sen kuonon ja otsaluun väli ei ole jyrkkä.


title: Terapsidit

text: Seeley myös huomasi miten nisäkäsmäiset kruunulliset hampaat "Diademodonilla" oli, ja ettei ”nisäkäsmäisten matelijoiden” ja nisäkkäiden välillä ollut paljon eroavaisuuksia. Seeley ehdotti vuonna 1895 että nokkaeläimet ja Anomodontia olivat niin lähellä toisiaan, että niitä voisi kutsua yhteisellä nimellä "Theropsida". 1898 hän epäili, että nokkaeläimet olisivat kehittyneet matelijamaisista muodoista, kun taas ”ylemmät” nisäkkäät (pussieläimet ja istukkanisäkkäät) olisivat ilmaantuneet erikseen sammakkoeläinmäisistä muodoista. Nykyisin kuitenkin tiedetään ettei tämä pidä paikkaansa vaan kaikki nisäkkäät ovat kehittyneitä kynodontteja.


title: Terapsidit

text: 1900-luvun alun terapsiditutkimusta tekivät pääasiassa Robert Broom ja D. M. S. Watson. Vuonna 1902 Broom päätteli, että Owenin vuonna 1876 nimeämä lahko Theriodontia ei ollut sopiva ryhmitys, koska Owen ja myöhemmin myös Seeley olivat tutkineet lähinnä sirpaleisia jäänteitä. Paremmin säilyneet fossiilit ja niiden eroavaisuudet saivat Broomin tuntemaan tarvetta jakaa Theriodontiaan luokitellut muodot lahkoihin Therocephalia ja Cynodontia (kynodontit), joista kynodontit olivat nisäkäsmäisempiä. Termi Cynodontia oli jo Owenin itsensä aikaisemmin (1860) nimeämä, mutta myöhemmin hän ilmeisesti suosi nimeä Theriodontia. Broom antoi terapsideille yhteisen tieteellisen nimen "Therapsida" vuonna 1905. Broom totesi vuonna 1913, että vaikka Pareiasaurian raajojen rakenteessa oli terapsideille tyypillisiä piirteitä, olivat ne todennäköisesti konvergentin evoluution tuotetta. Hän esitti myös, että ”Cotylosauria” olisi matelijoiden, ”pelykosaurien” ja terapsidien yhteinen kantaryhmä.


title: Terapsidit

text: D.M.S. Watson ja Alfred S. Romer jakoivat kaikki terapsidit vuonna 1956 Owenin aikaisemmin perustamien nimien Anomodontia ja Theriodontia alle. He luokittelivat esimerkiksi Dinocephalian, dikynodontit ja Venyukovioidean Anomodontiaan. Theriodontiaan he katsoivat kuuluvaksi Gorgonopsian, Therocephalian sekä kynodontit. Fylogeneettiset analyysit ovat sittemmin osoittaneet Watsonin ja Romerin Anomodontian olevan luonnoton luokitus, mutta Theriodontia vaikuttaa olevan todellinen ryhmitys.


title: Terapsidit

text: Kladistiikan ja fylogeneettisen systematiikan myötä terapsideja ja muita synapsideja (”pelykosaurit”) ei enää pidetä matelijoina, sillä ne ovat paljon läheisempää sukua nisäkkäille kuin matelijoille, ja nisäkkäät itse ovat vain yksi kynodonttien ryhmän terapsidien kehityslinjoista. Fylogeneettinen systematiikka nimeää vain kladeja, eli ryhmiä mihin kuuluvat kantamuoto ja sen kaikki jälkeläiset.


title: Terapsidit

text: "Katso myös: Nisäkkäiden evoluutio"


title: Terapsidit

text: Terapsidit kehittyivät todennäköisesti permikauden alkupuolella. Niiden esimuodot olivat Sphenacodontia-kehityslinjaan kuuluneita synapsideja. Keskisellä permikaudella noin 269 miljoonaa vuotta sitten terapsidit korvasivat laajalti muut synapsidiryhmät.